
Aruba ta prolonga ciere di 
frontera cu Venezuela pa 4 


Frontera cu Venezuela ta 
cera desde aña 2019, na 
momento cu Gobierno di 
Venezuela a cera e fron- 
tera unilateralmente. Na 
mei di 2023 a habri e fron- 
tera maritimo basa riba 
palabracionnan haci entre 
autoridadnan di Aruba y 


autoridadnan di Venezu- 
ela. 


Dialuna 22 di april, 2024, 
Gobierno di Aruba a firma 
e decreto pa prolonga e ciere 
cu 4 luna mas, y pa e tempo 
ey dicidi ki dia ta habri e 
frontera cu Venezuela. 


DIP ta sigura cu nan ta trahando duro riba eficiencia, integridad y 
confiansa 


Mediante un comunicado 
di Departamento di In- 
frastructura y Planifica- 
cion nan a sigura cu tin 
hopi reto ainda den de- 
partamento cu nan mes- 
ter atende cune y nan ta 
trahando riba peticion pa 
tereno, segun loke nan a 
informa. 


“E Departamento di Infra- 
structura y Planificacion, DIP 
a enfrenta y ta enfrentando 
hopi reto. Esaki debi na e tan- 
tisimo investigacionnan den 
ultimo añanan cu a paralisa 
hopi proceso. Ademas, tin es- 
casez di personal tambe debi 
cu ainda tin personal riba 
schorsing door di e investiga- 
cionnan penal. A pesar di e 
retonan serio aki, DIP ta den 
proceso pa elimina e atraso- 
nan y pa medio 2024 ya tur 
hende lo por nota un diferen- 


cia.” E comunicado ta señala. 
Ademas, nan ta sigura cu 
un reto cu DIP mester tene 
cuenta cune ta e preocupa- 
cion grandi na Aruba pa cu e 
capacidad di carga na Aruba, 
“esaki combina cu e hecho cu 
tereno ta schaars, ta haci cu 
DIP ta cauteloso y prudente 
den su maneho ora ta pidi 
pa traha condominiums of 
hotel. Esey den e caso specif- 
ico aki ta e causa di atraso. 
Sinembargo DIP ta trahando 


pa cumpli cu sentencia di 
hues teniendo na cuenta e in- 
teres general di pais Aruba y 
interes di tur esnan cu a pidi 
tereno.” 
E comunicado ta indica cu e 
realidad di casonan den corte 
tambe ta un desafio pa DIP 
pa purba minimalisa esakinan 
mas hopi posibel y trece e 
decisionnan bek na DIP mes 
unda nan ta pertenece. 
“DIP ta trahando duro riba 
su eficiencia, integridad y 


confiansa y no ta un proceso 
di algun luna pero di añanan 
cu tin cu drecha (herstel) y 
ta spera mas movecion den 
e parti comercial den aña 
2024 conforme ley, maneho y 
reglanan di Pais Aruba.” 
For di algun tempo caba, por 
mira y lesa diferente comen- 
tario pa loke ta maneho di e 
departamento aki, for di dife- 
rente ciudadano caminda nan 
ta sigura cu DIP ta obstacu- 
lisando nan pa nan por haya 
un tereno pa cas of pa con- 
strui manera ta e caso di Dr. 
Hendrick Marsman e cual a 
sali publica den nos edicion 
di awe tambe. 
Na april 2023, Ministerio Pu- 
blico a informa cu lo no sigui 
e investigacion riba iregulari- 
dadnan den otorgamento di 
terenonan. Ministerio Publi- 
co a informa cu tabatin falta 
di prueba pa haci un inves- 


tigacion penal y cu Ministe- 
rio Publico no ta continua cu 
esun di nan pero si con otro 
investigacionnan interno. 
Ta un hecho conoci cu den 
ultimo añanan tabata tin hopi 
iregularidad cu otorgamento 
di tereno y hues a confirma 
esey tambe den e veredicto 
den caso Avestruz. Hopi ciu- 
dadano a ser perhudica pa 
esaki, mirando scarsedad di 
terenonan na Aruba. Hopi 
famia no por haya tereno 
pa construi nan cas y esey a 
conduci na varios investiga- 
cionnan interno, entre otro 
riba otorgamento di tere- 
nonan comercial y di huur, y 
tambe casnan otorga na Seroe 
Colorado. 
Den e tempo ey, a conclui 
cu talbes esnan envolvi por 
a scapa di investigacionnan 
penal, pero demas investiga- 
cionnan a continua. 


Parlamentario mr. Gerlien Croes: 
Diripiente gobierno ta anuncia di tin un maneho nobo di permiso pa hotel 


Parlamentario 
indepen- 
diente mr. Gerlien Croes a 
manda un serie di pregun- 
ta den direccion di Minis- 
ter President Evelyn Wev- 
er-Croes como e titular 
encarga cu desaroyo teri- 
torial pa duna cuenta di 
varios aspecto den otorga- 
mento di permiso di con- 
struccion di hotel, pero 
tambe e acceso y uso na 
beach publico y ta ward- 
ando su contesta. Esaki 
ta djis algun di e preocu- 
pacionnan cu ta biba den 
comunidad pa loke ta tra- 
ta e 1.900 camber di hotel 
nobo cu tin na caminda. 


Realidad ta cu Aruba a con- 
oce un desaroyo economico 
y turistico sin limite pa hopi 
aña, mientras cu diferente 
gobernacion ta culpa otro 
pa cu esaki. Y aunke no kier 
asumi responsabilidad, si ta 
beneficia 
financieramente, 


manera ta e caso di e bufete di 
abogado liga na gobierno ac- 
tual cu ta esun cu tramita tur 
acuerdo di benta, traspaso, 
permiso, etc. 
Fuera di e aumento den can- 
tidad di camber, tin tambe e 
preocupacion pa cu maneho 
y uzo di beach y lama. Ciu- 
dadano ta tuma nota di per- 
miso duna na diferente hotel 
pa pone stoel of construi fac- 
ilidad y a raiz di esaki ta bin e 
pregunta di kico tur ta mara 
na e aprobacion di proyecto 
nobo manera Iberostar, St. 
Regis y otronan. 
Parlamentario Croes a indica 
cu e no por imagina su mes 
cu prome minister a djis bisa 
nan e cadenanan hotelero aki: 
‘Bin construi hotel numa, 
pero beach si boso no por bay 
haci uzo di dje’. Mester cues- 
tiona esaki pasobra e ta defini 
e futuro di nos isla. P’esey a 
manda pregunta specifico na 
minister president. 


Croes kier sa con e maneho 
tabata tur tempo di su man- 
do? Ken tur a haci peticion 
pa permiso precario? Ken si a 
haya caba y ken ta wardando 
ainda y dicon? Con otor- 
gamento ta hinca den otro? 
Ken ta encarga cu e trabou of 
supervision di instalacion di 
palapa? Con acceso ta cam- 
bia pa publico? Ta spera cu 
prome minister por bin par- 
lamentario pa clarifica y duna 
informacion na publico. 
Adicional na esaki tin pa pen- 
sa tambe riba e forsa laboral 
necesario, cu ya organisacion 
local manera AHATA a in- 
dica cu no tin suficiente ni 
sikiera pa e hotelnan cu t’ey 
caba. Tambe tin e embehece- 
mento di nos poblacion cu ta 
reduci e cantidad di persona 
den edad laboral, mescos cu e 
efecto riba capacidad di ense- 
ñansa, vivienda y otro servi- 
cio publico. 
“Tur esaki ta cos cu e politi- 


conan cu a hinca nos den e 
situacion aki no kier papia di 
dje. E realidad cu nos tin cu 
acepta ta cu nos a maximalisa 
e desaroyo economico. Awor 
nos mester wak kico nos ta 
bay haci pa mantene y cuida 
loke nos tin y ken ta bay haci 
responsabel pa e mal maneho 
di pasado. E compania mul- 
tinacional a tuma e oportuni- 
dad di inversion cu el a haya 
su dilanti, pero ta nos man- 


datario a brinda e oportuni- 
dad ey sin pensa riba condi- 
cionnan husto,”. 
Awor cu e baca a hoga caba, 
diripiente despues di casi 7 
aña cu nan ta goberna y cu e 
preguntanan a sali pa e Min- 
ister President cu ta esun 
encarga, gobierno ta anuncia 
maneho nobo di otorgamen- 
to di permiso pa hotel; asina 
Croes firmemente a duna di 
conoce. 

DIP a perde caso na corte y mester duna contesta den 30 dia na Dr. 
Hendrick Marsman su proyecto 


Dialuna ultimo, Dr. Hen- 
drick Marsman a tene 
un conferencia di prensa 
dilanti di Directie Infra- 
structuur 
en 
Planning 
(DIP) pa trece dilanti e 
caso di su compania cu a 
pidi un bestemmingswi- 
jziging pa wooneenheden 
y commerciele eenheden. 


Marsman a conta cu for di 
2016 su compania “Porto- 
fino” a pidi un bestemming- 
swijziging pa wooneenheden 
y 
commerciele 
eenheden 
pero e no a haya un contesta di 
e departamento den e tempo 
ey, e bestemming actual se- 
gun el a conta, ta un fabrica di 
cement y den e ROPV nobo 
no ta permiti esey caminda 
a keda pendiente pa haya un 
bestemmingswijziging. 
Añanan a pasa, minister di 
Infrastructura 
a 
cambia, 
pandemia a yega, investiga- 
cionnan na departamento 
a cuminsa tuma luga loke a 
causa full un retraso den caso 
aki. 
Na october 2022, Marsman 
a dicidi di solicita un update 
riba su peticion di 2016 sin 
cu por a haya un contesta, 
na maart di 2023 el a logra 
reuni cu e directiva di e de- 
partamento, entre nan Haime 
Croes ken manera e ta sigura, 
a priminti’e cu pa september 
of october e lo a keda cla cu 
su caso. 
Mirando cu lunanan a pasa, 
Marsman a dicidi di lanta un 
caso y un dia prome cu e caso 
lo a tuma luga, DIP a dun’e 
un contesta tocante e bestem- 
mingswijziging di e fabrica di 
cement pa wooneenheden 
y commerciele eenheden, 
pero ora el a pidi e bestem- 
mingswijziging a entrega un 
rendering “di un restaurant 
unico cu ta draai rond riba 


piso 7 y cu lo duna un ex- 
periencia diferente pa e tur- 
istanan, pero DIP a nenga e 
bestemmingswijziging dia 2 
di november 2023 pa motibo 
cu den e taxatierapport di 4 
di october 2022 a mustra cu a 
proyecta un restaurant den e 
piso 7 mientras cu solamente 
ta permiti restaurant den e 
parti di abao segun ROPV. 
Igualmente, DIP a menciona 
na Marsman mediante un 
afwijzing cu erfpacht ta bay 
caduca dia 3 di december di 
e aña y a pidiele pa e renoba 
esey. 
Cansa di tanto warda, aboga- 
do di Marsman a informa na 
DIP cu e proyecto di restau- 
rant a cambia pa e piso di abao 
“ya cu nan a tuma tempo y 
studia full e ROPV y esey ta e 
unico remarke, nada lo stroba 
pa heroverweeg y duna e be- 
stemmingswijziging den 30 


dia,” el a bisa. 
Pa 21 di december 2023 DIP 
a informa via un carta na abo- 
gado cu ta un bezwaarschrift 
y ta niet ontvankelijk y no por 
bay den bezwaar. 
8 di maart di e aña aki Mars- 
man a entrega un caso cu a 
tuma luga dia 4 y dia 17 hues 
a duna su veredicto. 
Den e sentencia, cu Bon Dia 
Aruba ta dispone di dje, ta 
indica cu e compania Por- 
tofino di cual Marsman ta e 
doño, ta reclama cu nan plan 
di construccion y desaroyo a 
wordo afecta y retrasa innec- 
esariamente debi cu DIP no 
a tuma un decision riba e be- 
stemmingswijziging. 
Land Aruba a califica ’ten on- 
rechte’ e carta di Portofino 
di 15 di november como un 
bezwaarschrift y a declar’e 
niet-ontvankelijk, no ta ex- 
isti ni un motibo pa no con- 


cede e bestemmingswijziging 
na Portofino y Land Aruba 
tambe ta obliga di coopera 
pa efectua e prolongacion di 
erfpacht y cambio di bestem- 
ming segun e acta notarial. 
Land Aruba den su defensa 
a conclui cu e reclamo di 
Portofino mester wordo re- 
chasa den sentido cu, prome 
a argumenta cu Portofino no 
tin interes urgente den su 
reclamo, cu tampoco a tuma 
contacto cu DIP y ademas cu 
restaurant a wordo proyecta 
pa e ultimo piso, despues nan 
a cambia pa e prome piso sin 
ahusta e bouwschetsen. 
Den evaluacion di e senten- 
cia, ta señala cu mester evalua 
si Portofino tin un interes ur- 
gente den e solicitud y corte 
a responde afirmativamente 
na esaki, ademas cu a keda 
suficientemente demostra cu 
Land Aruba no a resolve den 


un tempo rasonabel e solici- 
tudnan di Portofino, sino den 
bispo di e caso a dicidi negati- 
vamente pa duna permiso pa 
e proyecto den e piso 7 aunke 
Portofino a bandona e plan ey 
y a pidi Land Aruba pa tuma 
na cuenta e decision nobo. 
Ademas a manifesta cu tin 
suficiente fundamento cu 
ta hopi importante pa por 
cuminsa cu trabounan den e 
proyecto ya cu financiadonan 
ta menasa di retira. 
Hues a ordena Land Aruba 
resolve den un tempo di 30 
dia e solicitud di Portofino pa 
loke ta trata su bestemming- 
swijziging y tambe pa loke ta 
trata su extension di erfpacht, 
ademas si no ta cumpli cu 
loke hues a dicta tin un multa 
di 10.000 florin pa dia hasta 
un maximo di 500.000 florin. 
Continuando cu e declara- 
cion di Marsman, el a señala 
cu DIP mester ta un departa- 
mento pa facilita y sirbi e ci- 
udadanonan y cu “ta parce cu 
hende cu ta bin afo so mag di 
traha edificio, nos como local 
ta haya tur sorto di obstaculo 
di nos gobierno,” el a sigura. 
Igualmente e ta di opinion 
cu e hefe suplente Mary- 
linn Dirksen “a menciona 
cu e lo boycott Portofino su 
proyecto, el a bisa cu a mi no 
tin placa y cu e kier wak mi 
fondonan, esaki ta un direc- 
tor incompetente cu ta pidi 
cos cu no ta su asunto y no 
por lesa e veredicto di hues.” 
Pa su persona, prome minis- 
ter Evelyn Wever-Croes ken 
ta encarga cu cartera di Infra- 
structura “tin miedo pa dirigi 
DIP y e mester pasa esaki pa 
otro minister, no tin tempo 
ni capacidad di maneha DIP, 
pero e no sa esey, e no sa di 
nada, p’esey mi ta yuda un 
tiki pa e haya sa.” 
Marsman ta sigura cu pueblo 
ta pidi tereno pa nan traha 
nan cas, cu comerciantenan 
local manera su persona kier 
bay dilanti y construi, mas no 
haya boycott door di gobier- 
no “cu hende incompetente 
ta dirigi departamento y lucha 
2 aña y hiba gobierno corte pa 
gasta placa di pueblo.” 
El a invita na esnan cu kier 
tereno of cu a pidi bestem- 
mings wijziging of verlenging 
di erfpacht pa yama y manda 
e-mail na director Marylinn 
Dirksen y prome minister 
Evelyn Wever-Croes, “bisa 
nan cu nan tin 30 dia pa tuma 
decision y despues bo ta hiba 
nan corte pa nan mal mane- 
ho, nos ta fada, nos no tin 
miedo,” el a finalisa. 


LOCAL 
A4 


Diaranson 24 aPriL 2024 


Aumento di 2.6% den inflacion den luna di maart 


Oficina Central di Esta- 
distica ta presenta e resul- 
tadonan principal di e In- 
dice di Prijs di Consumo 
(CPI) pa luna di Maart 
2024. 


Canasta di consumo 
E canasta di consumo di e 
CPI ta consisti di 408 bienes 
y servicionan. Compara cu 
Februari 2024, 47.8% di e bi- 
enes y servicionan aki a con- 
oce un aumento di prijs cau- 
sando un efecto di 1.16 ppt, 
mientras cu 34.3% ta mustra 
un caida di prijs, cu a con- 
tribui cu un efecto di -0.42 
ppt y pa e restante 17.9% no 
tawata tin cambio den prijs. 
Prijsnan di bienes (0.7%) y 
servicionan (0.8%) a subi y a 
causa un efecto di respectiva- 
mente, 0.39 y 0.34 ppt riba e 
CPI di Maart 2024. 


Core inflation 
E CPIC (core inflation) - 
CPI excluyendo e efecto di 
energia y cuminda - a registra 
na Maart 2024 un subida di 
2.6%. E indice di energia - cu 
ta consisti di e productonan: 
electricidad, awa, gasolin y 
diesel - a registra un caida di 
1.1%. E indice di cuminda a 
registra un subida di 4.0%. 


Kico ta CPIC? 
E CPIC (core inflation) of e 
inflacion basico ta un porcion 
di e inflacion unda cierto ar- 
ticulonan cu tin movimien- 
tonan di prijsnan volatil ta 
wordo exclui, manera pro- 
ductonan alimenticio y en- 
ergetico. Na momento cu e 
inflacion basico wordo cal- 
cula, e componentenan mas 
volatil ta wordo elimina di e 
inflacion total. 


E indice di e inflacion basico 
ta sirbi pa evalua e tendencia 
riba medio y largo plazo di e 
nivel general di prijsnan. Pa 
ahusta maneho monetario, 
hopi economista ta enfoca 
riba e tasa di e inflacion ba- 
sico, como cu esaki ta permiti 
un evaluacion mas profundo 
di e procesonan di inflacion 
reciente den e economia. 


E CPIC ta wordo calcula 
door di compara e indice 
promedio di e periodo di e 
12 lunanan mas reciente cu e 
promedio di e periodo di 12 
lunanan anterior (Promedio 
anual). 


Elaboracion di un CPI tin 
tres meta principal. 
1. Como un metodo di cal- 
culo pa compensa emplead- 
onan pa motibo di perdida di 
poder di compra, ahustando 
nan salarionan, cu e propor- 
cion di e cambio porcentual 
di CPI, locual ta conoci como 
indexering. 
2. Como un mecanismo pa 
ahusta componentenan di e 
producto domestico bruto 
(GDP) di termino nominal 
pa termino real den Cuen- 
tanan Nacional. (Por ehem- 
pel door di elimina e efec- 
tonan di cambionan di prijs 
di e balor di consumo) 
3. Como un medio pa gobi- 
ernonan y/of banconan cen- 
tral fiha obhetivonan inflac- 
cionario. 


Bestaansminimum 
E bestaansminimum pa un 
hogar consistiendo di dos (2) 
adulto y dos (2) mucha (edad 
0-15 aña) na Maart 2024 ta 
Afl. 5,494, un subida di Afl. 
32 compara cu Februari 2024 
(Afl. 5,462). 


E bestaansminimum pa un 
hogar di un (1) adulto ta Afl. 
2,616, un subida di Afl. 15 
compara cu Februari 2024 
(Afl. 2,601). 


Kico ta un “Bestaansmini- 
mum” y con e ta wordo 
ahusta? 
CBS ta defini un bestaans- 
minimum como e nivel 
minimo di entrada cu ta wor- 
do percibi necesario pa un 
persona of famia por funcio- 
na den sociedad di un manera 
adecuado y socialmente acep- 
tabel. Ora nos usa e defini- 
cion “Bestaansminimum”, en 
realidad ta wordo referi na un 
“Sociaal Bestaansminimum” 
y no na e definicion literal di 
un “Bestaansminimum” cu 
ta referi na “e suma di placa 
necesario pa cumpra e bienes 
y servicionan cu ta wordo 
considera necesario pa biba 
un bida liber di privacionnan 
basico” (Nacionnan Uni). 


Un indice a wordo crea pa e 
“Bestaansminimum” door di 
calcula e costo di tur recur- 
sonan esencial cu un adulto 
promedio ta consumi duran- 
te un luna. Cada luna e indice 
aki ta wordo ahusta, a base di 
e prijsnan di alimento, paña, 
vivienda, transporte y otro 
articulonan den e canasta. 
E bestaansminimum actual 


ta wordo basa riba e rapport 
“Bestaansminimum 
2010” 
publica door di CBS na Maart 
2010, y cual ta wordo actu- 
alisa mensualmente segun e 
CPI. E unidad di referencia 
usa door di CBS (manera in- 
dica den e rapport aki) ta di 
un hogar cu ta consisti di dos 
adulto y dos mucha (di 0 pa 
14 aña). 


E bestaansminimum ta e niv- 
el minimo di entrada cual ta 
wordo percibi cu ta necesario 
pa logra mantene un nivel di 
bida adecuado den un cierto 
pais. Usualmente e bestaans- 
minimum ta wordo determi- 
na door di calcula e gasto di 
tur e recursonan esencial cu 
un adulto ta consumi den un 
luna of aña. Generalmente 
esaki ta wordo yama un in- 
dice basico di necesidad, y e 
ta varia segun e prijs di cum- 
inda, paña, vivienda, trans- 
porte y otro articulonan den 
e “canasta”. 


Escalanan di ekivalencia ta 
wordo usa pa ahusta e nivel 
minimo di entrada percibi pa 
hogarnan di diferente tama- 
ño y composicion. E escala 
ta asigna un peso di 1.0 pa e 
prome adulto y 0.5 pa cada 
adulto adicional den e hogar 
(edad 16+) y un peso di 0.3 
pa cada mucha (edad 0- 15 


aña). 


E bestaansminimum ta basa 
riba cifranan di e rapport 
“Bestaansminimum 2010” y 
ta wordo actualisa mensual- 
mente pa cu inflacion usando 
e CPI mensual. E unidad di 
referencia den e rapport aki ta 
di un hogar cu ta consisti di 
dos (2) adulto y dos (2) mu- 
cha (edad 0-15 aña). 


Na Maart 2024 e bestaans- 
minimum mensual pa un 
hogar cu ta consisti di dos 
(2) adulto y dos (2) mucha 
(edad 0-15 aña) (Afl. 5,494) 
ta mustra un subida di Afl. 
108 compara cu Maart 2023 
(Afl. 5,386) y a wordo causa 
principalmente door di subi- 
danan di respectivamente, 
Afl. 58 y Afl. 30, den e sec- 
tornan di “Cuminda y bebida 
no-alcoholico” y “Comu- 
nicacion”. Na Maart 2024 e 
bestaansminimum mensual 
pa un hogar cu ta consisti di 
un solo adulto ta Afl. 2,616, 
cual ta representa un defi- 
cit di entrada di Afl 630, un 
caida di Afl. 42 compara cu 
e deficit observa un aña pasa 
(Afl. 672). E deficit aki ta e di 
dos mas halto registra den un 
periodo di seis (6) aña pa luna 
di Maart. 


EDITORIAL/cOLOfOn A5 


Diaranson 24 aPriL 2024 


Adres: Weststraat #22 
Tel: 582-7800 
Email: noticia@bondia.com 
aviso@bondia.com 


Redaccion 


noticia@bondia.com 


Ehecutivo di Benta 


sulaika.croes@cspnv.com 


Administracion 
accounting@bondia.com 


Pre Press 


Press 


Afiliacion 


Sociedad Interamerica 
di Prensa (SIP) 


Juan Luis Pinto 


Aviso y Arte 


Sandra Loefstop 


Lisa Tromp 


Mariette Engelhart 


Martha Arteta de Ariza 


Coleccion 


Evelinda de Cuba - Tromp 


Luis Fernando Arenas (Hefe) 
Pablo Libre 


D IR E C C IO N 


Roland Schenker (Hefe) 
Omar Ramirez 
Martin Boekhoudt 
Francis Dirksz 


Distribucion 


Jenny Kelly 


Assiociated Press 
Ret Karibense 


Data Key 


Colaboracion 


Editor 
Caribbean Speed Printers N.V. 
Aruba Bank N.V. Acc. #332668 
Caribbean Mercantile Bank N.V. 
Acc. #23951903 
RBC Royal Bank Acc. #13307728 


BON DIA ARUBA ta un corant 
redacta y imprimi na Aruba y ta 
obenibel di dialuna te cu diasabra. 
Ningun contenido por wordo reproduci 
sin permiso di editor. 


Website: www.bondia.com 
Facebook: @bondianoticia 


Operations Manager 


Leo Maduro 


Pilar Flores (hefe di redaccion) 


Andreina Morillo 


Departamento Digital 


Sulaika Croes 


Instagram:bondiaaruba 


Angenette Figuereo (closer editor) 


info@bondia.com 


Raisa Montilla 
Oriana Geerman 


Respet pa e fayecido: Etica y decencia den prensa 


Ayera, comunidad local 
a keda conmociona pa e 
lamentable noticia di e di 
cuatro victima den trafi- 
co, Altair Jaques Brelaz, 
naci na Brazil di 54 aña di 
edad y bibando na Aruba. 
Algo cu a causa hopi con- 
sternacion, ofensa y criti- 
ca, tabata e escogencia di 
algun medio local pa pu- 
blica video y potret di e 
fayecido mientras e tabata 
benta riba suelo, cu su car- 
son abao. 


Kico ta e balor noticiero di 
imagennan asina? Special- 
mente si considera cu na e 
momentonan ey, autoridad- 
nan ainda tabata buscando 
contacto cu familiarnan di e 
victima pa confirma su iden- 
tidad. De hecho, for di punto 
di bista di etica y decencia, 
por considera cu comunidad 
local y e audiencia di e me- 
dionan en cuestion a sufri un 
daño moral a causa di e ima- 
gennan ey. 


Den e articulo “Covering 
the dead”, den Volumen 15 
di Journalism Studies, Tal 
Morse ta explora e punto 
di encuentro di periodismo 
fotografico y morto, y ta 
mapa e tensionnan involucra. 


Segun Morse, e ocurencia di 
morto ta cumpli cu un canti- 
dad di criteria y balor notici- 
ero, ya cu usualmente ta ines- 
pera, ta kibra e orden regular, 
tin significancia social y ta 
genera respuesta di un can- 
tidad di institucionnan social. 
Ademas, pasobra eventonan 
di morto usualmente ta nega- 
tivo, nan probabilidad di keda 
reporta ta halto—cu hopi bi- 
aha, noticia di morto ta e arti- 
culo lider den noticia. Claro, 
no tur morto ta sali den noti- 
cia, pero e morto hopi biaha 
violento di ciudadanonan 
priva ta parti di nos dieet dia- 
rio di noticia. 


Imagen di e morto ta au- 
menta e probabilidad cu lo 
reporta e evento, ya cu e 
documentacion aki ta duna 
publico un bista di un “teatro 
di violencia” emocionante y 
voyeuristico, segun Morse 
ta nota. Sinembargo, e docu- 
mentacion visual di morto 
hopi biaha ta controversial. 


Maske potret ta yuda nos 
compronde miho e mundo 
den cual nos ta biba, y peri- 
odistanan hopi biaha ta ba- 
lora e habilidad di potret pa 
pinta realidad den un manera 
autentico, e poder di ima- 
gen visual por bira negativo 
ora ta trata di morto, ya cu 


morto, en gran parti ta keda 
un taboo, y su apariencia pu- 
blico ta un tema sensitivo cu 
hopi aspecto cultural. A dife- 
rencia di otro topico di cual 
nan representacion visual ta 
haci’e mas facil pa aborda, ora 
ta trata di imagen visual di 
morto—specialmente morto 
violento—hopi biaha ta ex- 
perimenta como abrumante y 
perturbador. Pa e motibo aki, 
mira representacion di morto 
ta preferible solamente den 
cierto circunstancia, y mas 
frecuentemente, ta reemplasa 
imagen di morto cu repre- 
sentacionnan mitiga. Esaki ta 
e paradox di morto den noti- 
cia—morto ta un topico lider 
den noticia, pero su muestra 
real ta poco. 


Ki informacion ta necesario 
pa publico sa tocante morto 
violento, Morse ta cuestiona. 
Mas specificamente, kico ta 
necesario pa publico mira? 
Un presentacion publico di 
potret di un ciudadano priva 
sin nan permiso por viola nan 
privacidad y asina viola nan 
dignidad, specialmente si e 
imagen ta mustra e persona 
den un manera deshonrante. 
Por considera e imagen di e 
fayecido cu parti di su curpa 
sunu como un caso asina? 


Morse ta continua splicando 
cu e balor noticiero di un 
morto ta den conflicto cu 
e balornan di dignidad hu- 
mano y privacidad, ya cu e 
reportahenan ta expone ciu- 
dadanonan priva den nan 


momentonan mas dificil. E 
hecho cu un morto violento a 
tuma lugar den publico no ta 
suficiente base pa viola e dig- 
nidad humano di e victima. 
Igualmente, si un persona tin 
e mal suerte di muri den pu- 
blico, no mester suprimi su 
derecho pa privacidad door 
di e derecho di publico pa sa. 
E dificultad, pues, di cubri 
eventonan di morto violento 
ta bin door di e imagen vi- 
sual y no tanto di e informa- 
cion factual di e evento. Den 
e caso aki mester considera 
no solamente e violacion di 
e dignidad di e victima, sino 
tambe e sentimento di su fa- 
miliarnan. Den hopi respec- 
to, e familiarnan di e fayecido 
ta carga su derecho pa priva- 
cidad y dignidad humano, ya 
cu e victima ya ta morto. Nan 
ta forma un circulo secundar- 
io di persona cu por ta ofendi 
pa e circulacion di imagen- 
nan grafico. 


Otro consideracion cu Morse 
ta menciona relaciona cu 
e visibilidad di morto ta e 
sentimento di e publico en 
general. Esaki ta e audien- 
cia y lectornan cu por keda 
perturba pa e exposicion na 
imagennan horibel. Notici- 
eronan mester tene cuenta cu 
cosnan asina por ta di mal 
gusto y respeta e sentimento 
di nan audiencia. 


Ademas, noticia ta drenta casi 
tur hogar den nos comuni- 
dad. Publico tin control si ta 
mira of no ta mira noticia, 


pero no tin control riba ki 
noticia ta ricibi. Publico por 
haya imagennan horibel di 
morto violento ofensivo of 
inapropia, specialmente si 
ta expone mucha na e noti- 
cia of si ta consumi e noticia 
durante desayuno of cena. 
Periodista ta keda e principal 
“gatekeeper”—esun na con- 
trol—di con ta bay presenta e 
noticia na e publico. 


Teniendo cuenta cu e consid- 
eracionnan aki, mester con- 
clui cu e derecho pa publico 
sa di un suceso no ta suficien- 
te pa viola e dignidad huma- 
no y derecho di privacidad di 
un victima—den e caso aki, 
un fayecido den trafico—su 
familiarnan, sernan keri y pu- 
blico en general. Un di e not- 
icieronan cu a publica video 
y potret di e fayecido di un 
manera deshonorable mester 
a elimina esaki despues di a 
ricibi critica pisa di pueblo, 
confirmando asina e daño 
moral cu a causa cu su publi- 
cacion original. Sinembargo, 
e hecho cu tin periodista cu 
no tin sentido di respet pa de- 
cencia, moral y dignidad hu- 
mano, sino cu mester warda 
pa critica drenta pa compro- 
nde cu comunidad no kier 
mira imagennan asina, no 
kier pa falta respeta asina na 
un fayecido, y no ta haya de- 
cente ni mucho menos nece- 
sario pa inclui imagennan vi- 
sual asina den nan reportahe, 
ta algo hopi lamentable. 


LOCAL 

Minister Ursell Arends ta comparti 
Rapport di Foro Nacional pa Adulto Mayor 


Despues di a organisa dos 
edicion exitoso di ‘Foro 
Nacional pa Adulto May- 
or’ na october 2023 y maart 
2024, Minister Ursell Ar- 
ends, den colaboracion cu 
Directie 
Ouderenzaken, 
awor ta compartiendo un 
resumen di e eventonan 
aki pa tur esnan interesa. 
Durante ambos edicion, 
mas cu 100 participante a 
reuni pa intercambia ide- 
anan y conocemento to- 
cante esfuersonan actual 
pa trata cu e retonan y 
oportunidadnan di enbe- 
hecemento. 


E Foro Nacional pa Adulto 
Mayor a wordo organisa pa 


explora solucionnan sosteni- 
bel y pa mantene lasonan 
entre varios gruponan di in- 
teres. Durante e eventonan 
a hiba discusion y a presenta 
recomendacionnan pa me- 
hora e calidad di bida di nos 
adultonan mayor. 


Minister Arends y Directie 
Ouderenzaken a compila un 
resumen di e Foro Nacional 
pa Adulto Mayor den forma 
di un rapport. Den esaki ta 
documenta e discusionnan y 
acuerdonan cu a tuma lugar. 
E rapport aki ta propone pa 
comparti e resultadonan di e 
combersacionnan 
continuo 
di e Foro Nacional pa Adulto 
Mayor pa asegura transparen- 


cia. E meta ta pa tene pueblo 
informa, delineando e paso- 
nan y acuerdonan cu a wordo 
haci durante e foro. Esaki 
ta inclui e firmamento di e 
“Convenio Nacional” cu ta 
pone un base solido pa coop- 
eracion y futuro colabora- 
cion. Ademas, ta elabora riba 
e lansamento di e ‘Proyecto 
Pasadia,’ cual ta enfoca rib’e 
alivia e presion pa e adul- 
tonan mayor ariba e lista di 
espera di SABA. 


“E perspectivanan y reco- 
mendacionnan ricibi durante 
e Foro Nacional pa Adulto 
Mayor ta esencial pa sigui 
desaroya maneho y iniciativa- 
nan cu ta enfoca ariba e nece- 


sidadnan di nos adultonan 
mayor. Nos tin un compro- 
miso pa implementa e reco- 
mendacionnan pa sigura cu 
tur adulto mayor na Aruba 
por disfruta di un bida di dig- 
no,” Minister Ursell Arends a 
menciona. 


Por haya e rapport ariba pu- 


blico.aw/rapport, 
tambe 
por mira e entrevistanan cu 
oradornan y invitadonan, e 
presentacionnan di e evento 
completo di e Foro Nacional 
pa Adulto Mayor riba e pa- 
gina di Facebook di Directie 
Ouderenzaken. 


A.T.A: Estadistica di Turismo pa maart 2024 
Volumen (“stayover”) ta crece cu 25.8% den maart 2024 


Den e prome kwartaal di 
2024, a conta cu cifranan 
prometedor pa turismo 
como e pilar di entrada 
primordial y di suma im- 
portancia pa economia 
di Aruba. A.T.A. ta pone 
hopi enfasis riba e modelo 
di “High Value-Low Im- 
pact” cu ta para pa un ba- 
lans entre cuater pilar cu 
ta e ‘Calidad di Bida di e 
residente’, ‘Calidad di Ex- 
periencia di e Bishitante’, 
Proteccion y Preservacion 
di Naturalesa & Medio 
Ambiente, y Contribucion 
Economico di e Sector 
Turistico’. 


E meta ta pa sigui mantene 
esfuersonan den linea segun 
e balans menciona, y logra 
aumenta e entrada propor- 
cionalmente mas cu e volu- 
men cu nos destinacion ta 
ricibi. Capacidad di carga 
tambe ta sigui ricibi atencion 
di parti di A.T.A. di diferente 
manera. 


Volumen 
(“stayover”) 
ta 
crece cu 25.8% den maart 
2024 compara cu maart 2023 
E demanda pa Aruba ta sigui 
ta sumamente fuerte! Y ta 
sigui 
surpasa 
expectativa. 
Conforme e demanda por 
mira tambe con aerolineanan 
a sigui expande capacidad 
Aruba y asina permitiendo 
nos captura e demanda hal- 


to. Te cu maart 2024, Aruba 
a ricibi un total di 141,380 
bishitante “stayover”, esaki 
ta un crecemento di 25.8%, 
compara cu te cu maart 2023, 
unda a ricibi 112,417 bishi- 
tante “stayover”. 


Entrada (“tourism credits”) 
Ta midi entrada, es decir e 
‘calidad’ di bishitante’, na 
diferente manera. Entre otro 
locual bishitantenan ta dis- 
puesto pa paga pa un anochi 
di estadia y entre otro pa me- 
dio di Tourism Credits regis- 
tra pa Banco Central di Aru- 
ba. Den Q3 di 2023, Tourism 
Credits a aumenta cu 3% si 
compara e mesun periodo na 
2022. Den e periodo di Q1 
te cu Q3 di 2023, Tourism 
Credits a aumenta cu 13% si 
compara mesun periodo na 
2022. Pronto A.T.A. lo ricibi 
estadistica defini pa por ra- 
porta ‘Tourism Credits’ di 
Q4 di 2023 compara cu Q4 di 
2022. Den 2024 lo continua 
cu comparacion di cifranan 
di ‘Tourism Credit’ cu 2023. 


Averahe di patronchi di gasto 
pa cada bishitante den 2023 
Visa Credit card su averahe 
den gasto pa cada cardholder 
a yega na un suma di $690 
den 2023. Si mira entrada 
general di VISA por nota un 
crecemento di 13.8% com- 
para cu aña 2022. 


Mercadonan y categorianan 
di acomodacion 
Den maart 2024, 83.9% di e 
total di e bishitantenan “stay- 
over” pa Aruba a bishita for di 
Nort America, 4.1% a bishita 
for di Europa, 9.9% a bishita 
for di Latino America y 2% 
tabata procedente di otro par- 
tinan di mundo. 


Mirando e categorianan di 
acomodacion, 
den 
maart 
2024 27.7% di bishitante a 
keda den hotelnan European 
Plan, 14.5% a keda den ho- 
telnan All-Inclusive, 23.7% a 
keda den Timeshare, y 34.1% 
a keda den otro tipo di aco- 
modacion, 
conoci 
tambe 
como short-term vacation 
rentals (STVR). 


Short-Term Vacation Rentals 
A.T.A. tin acceso na un plata- 
forma unda por wak e can- 
tidad di cas, apartamento y 
villas cu ta wordo uza como 
vacation rentals como tambe 
e prijs averahe pa anochi, e 
ocupacion y un calculacion di 
e entrada cu esakinan ta gen- 
era. Den 2023, segun un es- 
tudio, A.T.A. a logra actualisa 
inventario di Condominiums 
existente y condominiums cu 
actualmente ta na caminda pa 
realisacion, y lista actualisa di 
lugar di estadia cu no ta un 
hotel pero cu si ta disponibel 
na e turista cu ta keda na Aru- 
ba pa un corto tempo. 


Si compara maart 2024 cu 
maart 2023 por wak cu e ocu- 
pacion averahe di e acomo- 
dacionnan aki a subi cu 13.6 
punto di porcentahe, for di 
un averahe di 56.6% na maart 
2023 pa un averahe di 70.1% 
na maart 2024. 


Den caso di entrada, si com- 
para maart 2023 cu maart 
2024 por wak cu e categoria 
a genera un crecemento den 
entrada di 20.7%. 


2024 (Year to Date) 


Te cu maart 2024 (Q1), Aru- 
ba a ricibi un total di 381,877 
bishitante “stayover”, esaki 
ta un crecemento di 22.4%, 
compara te cu maart 2023, 
unda a ricibi 311,984 bishi- 
tante “stayover”. Ora ta yega 
na lider den mercado, te cu 
maart 2024 (Q1), 82.3% di 
e bishitantenan ta di Norte 
America, 4.7% ta di Europa, 
10.8% ta di Latino America, 
y 2.2% tabata procedente di 
otro partinan di mundo. 

Acuerdo di colaboracion entre 
instancianan di salud mental 
den CAS-BES reforsa 
FSMA Respaldo tambe tabata parti di esaki 


Riba 17 di april ultimo, 
durante un conferencia 
cu a tuma lugar na Cor- 
sou, diferente partner di 
salud mental (GGZ) den 
e Caribe Hulandes a logra 
adelanto den nan esfuerso 
pa intensifica e acuerdo di 
colaboracion titula ‘Dutch 
Caribbean Mental Health’ y 
a expresa nan deseo di for- 
malisa esaki den un entidad 
huridico. Meta di ‘Federa- 
tie Dutch Caribbean Men- 
tal Health’ ta pa promove 
calidad di cuido di salud 
mental riba tur e islanan 
den Reino. E federacion 
lo facilita intercambionan 
di experticio di contenido y 
e parti organisatorio. Prin- 
cipalmente riba e tereno di 
calidad, desaroyo continuo, 
ley y regulacion y educa- 
cion. 


E organisacionnan cu ta parti 
di e entidad aki ta: FSMA Re- 
spaldo (Aruba), GGZ Curaçao 
(Capriles), Verslavingskliniek 
Brasami (Corsou), PSI Skucha- 
mi (Corsou), Mental Health 
Foundation Sint Maarten y 
Mental Health Caribbean (Bo- 
neiro, Sint Eustatius y Saba). 
E directornan y directiva di e 
organisacionnan a bini hunto 
pa participa na e conferencia 
cu a tuma lugar na Corsou 
y ademas pa delibera riba e 


condicionnan pa institui un 
federacion. 


Conferencia na Corsou 
Tema di e conferencia tabata 
‘Cuido di Salud Mental (GGZ) 
y cuido forense (FZ). Durante 
e conferencia oradornan di tur 
parti di Reino a comparti nan 
experticio y experiencia tocante 
GGZ y FZ. Topiconan cu a bini 
dilanti ta entre otro desaroyo- 
nan di ley, GGZ obligatorio, 
tratamento forense durante 
detencion, cuido forense am- 
bulatorio, cuido di adiccion y 
cuido despues di tratamento. 
Meta di e conferencia tabata 
pa bini cu proposicionnan pa 
mehora e colaboracion en- 
tre instancianan di GGZ y 
FZ den e parti Caribense di 
Reino. Conhuntamente a pre- 
senta e recomendacionnan na 
ministernan di e paisnan den 
Reino presente cu e intencion 
pa mehora diferente formanan 
di cuido obligatorio y forense. 


For di Respaldo tabata pre- 
sente señora Caroline Hart, 
directora di FSMA Respaldo 
y dokter Nathalie Kingsale 
(psikiatra), kende tambe tabata 
un di e oradornan. Durante 
su presentacion dr. Kingsale 
a splica tocante ‘Tratamento fo- 
rense ambulatorio den FACT’, 
y despues el a forma parti di e 
panel di discusion. 


Hulanda: Homber tabatin coronavirus pa 613 dia; virus a muta mas cu 50 
biaha den su curpa 


(NLTimes)—Un homber 
Hulandes tabata infecta 
cu coronavirus pa 613 dia, 
segun investigadornan for 
di Amsterdam UMC a re- 
porta. “pa e conocemento 
di e autornan, esaki ta e 
infeccion di SARS-CoV-2 
mas largo den historia.” 


E virus a muta mas cu 50 
biaha den e homber su 
curpa. 


E homber di 72 aña cu inmu- 
nidad afecta a sigui test posi- 
tivo pa SARS-CoV-2 desde 
su admision na un clinica 
na Amsterdam den februari 


2022 te ora cu el a muri di un 
otro condicion den october 
2023. Inicialmente el a bira 
infecta cu e variante Omi- 
cron di e coronavirus, pero e 
virus a muta mas cu 50 biaha 
den su curpa. Te cu e inves- 
tigadornan sa, e no a infecta 
ningun hende mas cu su for- 
ma muta di e virus. 


Infeccionnan di coronavirus 
asina ta hopi incomun, pero 
varios caso di infeccion du- 
rando mas cu shen dia den 
pashentnan cu inmunidad 
afecta a ser reporta. Investi- 
gadornan ta preocupa cu e 
infeccionnan aki por resulta 
den mas mutuacion den e 
coronavirus. “Por ehempel, 
a pensa cu e origen inicial di 
e variante Omicron a origina 
den un individual cu inmu- 
nidad afecta, subrayando e 
importancia 
di 
monitorio 
genomico cercano den e po- 
blacion di pashent aki.” No 
tur mutuacion por ta me- 
sun manehable cu e variante 
Omicron. 


“Nos a enfatisa e importancia 
di keda continua monitorio 
genomico di e evolucion di 
SARS-CoV-2 den individu- 
alnan cu inmunidad afecta cu 
infeccionnan constante mi- 
rando e posible menasa riba 
salud publico di un variante 
scapando den comunidad,” e 
investigadornan a bisa. Nan 
a subraya cu mester tin un 
balans entre e monitorio aki 
y “cuido di apoyo humanitar- 
io” pa e pashentnan envolvi. 


E investigadornan tambe a 
subraya cu “for di e perspec- 
tiva di e publico general, in- 
feccion prolonga ta keda in- 
comun como cu e poblacion 
di inmunidad afecta ta sola- 
mente un porcentahe chikito 
di e poblacion total.” E inves- 
tigadornan di Amsterdam lo 
presenta nan descubrimen- 
tonan na e congreso medico 
di ESCMID na Barcelona 
entre 27 y 30 di april. 


REINO 

Corsou bao critica pa tratamento di migrantenan Venezolano 


(CuraçaoChronicle) 
- 
Corsou ta acomoda e cant- 
idad mas halto di migrante 
per capita mundialmente, 
cu UNHCR calculando cu 
14,000 Venezolano actual- 
mente ta bibando na e isla 
sin permiso di residen- 
cia. Sinembargo, e dere- 
chonan di e individualnan 
aki cu ta huy di pobresa 
y violencia hopi biaha ta 
den violacion. Esaki ta 
loke e programa Pointer 
di KRO-NCRV a reporta 
den un documentario spe- 
cial. 


Abogadonan 
y 
organisa- 
cionnan di derechonan hu- 
mano na Corsou, manera 
Human Rights Defense Cu- 
raçao, a reporta cu autori- 
dadnan local regularmente ta 
detene migrantenan indocu- 
menta. Ademas, mayornan 


hopi biaha ta separa di nan yi- 
unan inmediatamente ora di 
aresto, sin involucra hues of 
institucion cu lo tuma cuido 
di nan. 


E situacion a keda describi pa 
expertonan legal na Hulanda 
como “grave” y den violacion 


di derechonan humano. Ali- 
cia Blonk, un abogado trah- 
ando di parti di e organisa- 
cion di derechonan humano, 
a enfatisa cu “detencion ta usa 
como un prome paso, mien- 
tras cu legislacion ta dicta cu 
esaki mester keda considera 
como e ultimo opcion.” 


Ana pasa, 59 persona a purba 
yega Corsou via lama, aun- 
ke facilidadnan nobo a ser 
crea pa nan no keda deteni 
cu prizoneronan criminal, e 
condicionnan ta permanece 
bao e standard. Corte a inter- 
veni varios biaha, ordenando 
e liberacion di migrantenan 
sinembargo segun e abogado 
Blonk, asistencia legal te ai- 
nda no ta un garantia. 


Jennier Sifontes, director di 
e organisacion di comunidad 
Venezolano Venex, te ainda 
tin speransa pa mehoracion 
bao e Ministerio di Husti- 
cia nobo di Minister Shalten 
Hato. “Mientras e minister ta 
considera un procedura di le- 
galisacion, e polis ta continua 
cu nan casa di individuonan 
indocumenta riba caba,” Si- 
fontes a splica. 


E respuesta di Ministerio di 
Husticia di Corsou ta aus- 
ente, apesar di varios intento 
di entre otro KRO-NCRV pa 
obtene comentario. Di mane- 
ra similar, tin silencio relativo 
di Den Haag, aunke inves- 
tigadornan manera Chrisje 
Sandelowky di Leiden Uni- 
versity ta indica cu Hulanda 
no mester haci mane nan no 
ta wak nada: “E pregunta di 
si mester interveni ta separa 
di autonomia. Segura dere- 
chonan humano ta un re- 
sponsabilidad di e Reino.” 


Tur esaki ta enfatisa un nece- 
sidad urgente pa un politica 
coherente cu ta respeta y pro- 
teha e derechonan di migran- 
tenan, mientras cu tempo ta 
keda pasa y e situacion riba e 
isla ta keda critico. 


Hulanda: 
Mayoria di parlamento ta den contra laga personanan transgenero cambia 
nan genero registra cu mas facilidad 


(NLTimes) - Un mayo- 
ria di miembro di Parla- 
mento a indica cu nan no 
kier sigui cu e proposicion 
di Gabinete cu lo per- 
miti personanan cambia 
nan genero den e record 
di nacemento oficial di e 
pais cu mas facilidad. 


E mocion di NSC y SGP ta 
haci yamado na e Gabinete pa 
retira e relahacion proponi di 
e ley Transgenero dentro di 4 
siman, y aproba cu 73 na fa- 
bor y 70 den contra. 


Diamars su voto no sola- 
mente a dividi e gabinete ac- 
tual, sino tambe a dividi e 4 
partidonan cu actualmente ta 
purbando forma un coalicion 
pa goberna. Partidonan cu a 
uni na NSC y SGP ta inclui 
PVV, 
BBB, 
ChritenUnie, 
Denk, FvD y Ja21. E par- 
tidonan den oposicion ta 
inclui 
GroenLinks-PvdA, 
VVD, D66, CDA, SP, PvdD 
y Volt. 7 parlamentario no a 
vota, incluyendo lider di FvD 
Thierry Bauden, D66 su par- 
lamentario Rob Jetten y un 
colega di partido ademas di 2 


cada un di PVV y CDA. 


E ley actual a rekeri pa e per- 
sona haya un declaracion di 
experto cu ta sostene e deci- 
sion ora di cambia nan genero 
den e registro, cual despues 
ta ser usa den documentonan 
oficial manera certificado di 
nacemento, paspoort y otro 
formanan di identificacion. 
E proposicion di ex Minister 
di Proteccion Legal Sander 
Dekker tin e meta di kita e 
rekisito aki. 


Ministerio di Salud na Corsou ta adverti contra stof di Sahara 


(CuraçaoChronicle) - E 
Ministerio di Salud, Na- 
turalesa y Ambiente na 
Corsou a emiti un yamado 
na e poblacion ayera di 
tene cuidao e siman aki. 
E yamado aki a ser emiti a 
causa di stof di Sahara cu 
lo ta mas presente cu loke 
ta custuma. 


E presencia di e stof aki por 
causa falta di confort visual 
y den respiracion. Special- 
mente e siman aki, e stof di 
Sahara lo pasa riba e isla, cual 
ta haci cu e personanan den 
riesgo mester keda paden lo 
mas cu ta posibel cu e benta- 
nanan cera. 


Adicionalmente, a conseha pa 
evita fan mirando cu nan por 
plama e particulanan segun 


e ministerio su recomenda- 
cionnan. Tambe a conseha pa 
regularmente limpia e filter- 
nan di aire den tanto casnan 
como vehiculonan y si esaki 
ta posibel, pa haci esaki diari- 
amente. 


Segun e ministerio, Corsou 
ta confronta cu e fenomeno 
di e stof di Sahara di e con- 
tinente Africano tur aña. E 
tera di e desierto ta un fac- 
tor importante den e ecologia 
global pa motibo cu esaki ta 
contene nutrientenan cu ta 
mantene por ehempel e hun- 
gla Amazon fertil. 


Sinembargo, esaki tambe ta 
afecta e calidad di aire y por 
causa problemanan di respi- 
racion leve y te hasta alergia 
den cierto grupo di persona. 

Inteligencia Hulandes ta adverti contra menasanan fuerte di China, 
Jihadista y extremista 


(NLTimes) - China ta bi- 
rando un menasa mas 
grandi na Hulanda mien- 
tras e ta trahando pa bira 
un poder mundial, com- 
etiendo atakenan ciber- 
netico pa debilita e com- 
panianan Hulandes su ca- 
pacidad di genera ganashi, 
entre otro cosnan. 


E guera na Gaza ta aumenta e 
menasa di Jihadistanan y nan 
atakenan na Hulanda y Euro- 
pa. Tambe tin preocupacion 
cu ta creciente tocante polari- 
sacion y extremismo politico, 
AIVD a bisa den su rapport 
anual pa aña 2023. 


Di mesun manera cu 2022, 
AIVD un biaha mas a ad- 
verti cu atakenan cibernetico 
y spionahe, specialmente di 
China, ta posee un menasa 
grandi pa Hulanda. Varios 
pais ta ehecutando atakenan 
cibernetico den buskeda di 
bentaha economico y pa for- 
talece nan posicion bao sacri- 
ficio di otro paisnan segun e 
servicio. “Esaki no ta un ba- 


taya arma, pero tin conflicto. 
Y e ta afecta Hulanda y su in- 
teresnan.” 


AIVD specificamente a nota 
cu China ta purbando debil- 
ita negoshinan Hulandes su 
capacidad di genera ganashi 
cu 
atakenan 
cibernetico, 
spionahe, inversionnan den 
secreto y exportacion ilegal. 
Hulanda ta solamente un di 
e victimanan di China den su 
meta pa bira un poder mun- 
dial. “China awo por afecta 
relacionnan global di acuerdo 
na su deseonan. E consecuen- 
cianan di esaki por ta pisa pa 


Hulanda,” AIVD a declara. 


Descubri y preveni interfer- 
encia di China ta un prio- 
ridad segun AVID. Nan lo 
intensifica nan investigacion 
tocante menasa di China. 


E guera na Gaza a aumenta 
e menasa di Jihadismo na 
Hulanda y resto di Europa, 
AIVD a informa. Servicionan 
di inteligencia den occidente 
a preveni por lo menos “un 
de4cena di atake” na Europa 
ultimo aña. Arestonan a ser 
haci na Hulanda den 4 caso 
segun AIVD. 


Aunke e cantidad di atake Ji- 
hadista na Europa a disminui 
desde ana 2017, AIVD a ad- 
verti tur aña cu un “evento 
por activa” e menasa. Aña 
pasa tabatin varios evento 
manera destruccion di Coran 
na Hulanda y otro paisnan 
Europeo y e bomnan sin para 
di Israel contra Gaza. 


Un biaha e servicio a bati 
alarma tocante polarisacion y 
extremismo politico, ambos 
frecuentemente 
menciona 
como menasanan potencial 
te hasta prome cu e pandemia 
di coronavirus. “E conflicto 
na Gaza ta, asina lihe despues 
di coronavirus, otro topico 
unda hendenan ta comple- 
tamente den contra di otro,” 
AIVD a skirbi. 


E organisacion ta preocupa 
con e problemanan diverso 
aki por dividi sociedad y ser 
usa pa motiva y fomenta 
gruponan politico extrem- 
ista kendenan kier comete 
actonan di terorismo. “E 


conflicto na Gaza den 2023 
lo causa fortalecemento di 
posicionnan extremista. Y tin 
biaha, di mesun manera cu 
Jihadismo, esaki ta contribui 
na un menasa concreto of po- 
sibel.” 


E organisacion ta nota e au- 
mento di anti-Semitismo na 
Hulanda como resultado di e 
guera entre Israel y Hamas na 
Gaza Strip. Comentarionan 
haci pa e lidernan di gru- 
ponan extremista na Hulanda 
tambe a “contribui na e mie- 
do entre e comunidad Hudiu 
na Hulanda.” 


Empleadonan di inteligencia 
tambe a adverti contra otro 
tipo di extremismo, unda 
anarkistanan y esunnan con- 
tra institucionnan estableci 
ta sigui aleha di sociedad of 
ta ser pusha fuera di esaki. 
“Municipalidadnan, e autori- 
dadnan di belasting y polis cu 
fiscalnan a lucha pa traha cu 
hendenan cu ta kere cu ley y 
reglanan no ta aplica na nan.” 


Partidonan den formacion por declara “crisis di asilo” pa permiti 
medidanan mas extremo 


(NLTimes) - PVV, VVD, 
NSC y BBB lo dialoga 
tocante 
proposicionnan 
riba asilo den e negocia- 
cionnan di formacion di 
gabinete 
riba 
diamars. 
Nan ta tumando den con- 
sideracion serio declara e 
situacion di asilo un “cri- 
sis”, cual lo permiti nan 
tuma medidanan mas ex- 
tremo manera no procesa 
ningun solicitacion nobo 
pa un periodo, fuentenan 
cercano na e negocia- 
cionnan a conta NOS. 


E partidonan su motibo pa 
esaki ta cu e solicitantenan 
di asilo na Hulanda a bira 
asina grandi cu e pais no por 
lidia cu esaki mas, creando un 
situacion di crisis. Esaki tam- 
be lo duna e Gabinete nobo 
mas tempo pa traha riba me- 


didanan structural. 
Segun fuentenan di NOS, e 
partidonan den negociacion 
ta mirando e mesun proposi- 
cionnan cu a causa e colapso 
di e gabinete Rutte IV. Esaki 
ta inclui un sistema di dos 
status den cual e solicitan- 


tenan di asilo cu menos chens 
di ricibi e status di refugiado 
y residencia permanente na 
Hulanda tin menos dere- 
chonan. Tambe nan kier lim- 
ita e reunionnan di familiar- 
nan y disminui e facilidadnan 
den e recepcion pa person- 


anan cu menos chens di ricibi 
residencia na Hulanda. Esaki 
mester haci Hulanda menos 
atractivo pa e solicitantenan 
di asilo segun nan opinion. 


E noticiero su fuentenan a 
enfatisa cu e partidonan te 


ainda no a yega un decision 
tocante e topico aki. 


Geert Wilders di PVV, en 
particular, kier reduci sig- 
nificantemente e cantidad 
di solicitante di asilo. E par- 
tido lo prefera cera e frontera 
completamente pa person- 
anan cu ta huy di violencia, 
guera y persecucion. VVD 
y BBB tambe kier limita e 
fluho. NSC ta di acuerdo cu 
esaki, sinembargo solamente 
si Hulanda sigui respeta 
derechonan humano y trata- 
donan internacional. 


Ora cu e partidonan a trata 
migracion y asilo den e ne- 
gociacionnan di formacion 
siman pasa, Wilders a sali 
trempan, publicando riba X 
despues cu e ta cla cu conc- 
esionnan. 

Comite Internacional di Cruz Cora na Mexico ta bati alarma pa gruponan 
criminal cu “ta probecha di migrantenan” 


(EFE) – Lucha contra 
desinformacion ta un di e 
retonan principal di Com- 
ite Internacional di Cruz 
Cora (CICR), riba rednan 
social criminalnan ta gaña 
migrantenan 
mediante 
plataformanan digital, se- 
gun Olivier Dubois, hefe 
di delegacion pa Mexico y 
America Central a adverti. 


“Un tema basta preocupante ta 
e aumento di desinformacion 
pa hopi motibo, incluyendo e 
hecho cu gruponan criminal 
kier probecha di e vulnera- 
bilidad y duna informacion 
falso na migrantenan,” Dubois 
a splica den un entrevista cu 
motibo di su rapport ‘Balans 
Humanitario 2023-2024’. 


Na mesun tempo, a detaya cu 
cada aña ta haya mas individu- 
onan y famianan migrante cu 
ta usa rednan social pa infor- 
ma di nan transito pa nort “y 
algun di nan, no tur, tin clara- 
mente den mente e peligernan 
cu nan ta bay enfrenta den e 
ruta.” 


“Ta un desafio pa organismo- 
nan humanitario cu e infor- 
macion aki ta disponibel lo 
mas pronto posibel pa migran- 
tenan por tuma un decision a 
base di informacion.” 


Debi na presentacion di e rap- 
port anual di CICR na Mexico 
y Centro America, Dubois a 
destaca e landamento di e apli- 
cacion ‘RedSafe’, cu ta brinda 
informacion sigur tocante ser- 
vicionan disponibel den e ruta 
migratorio. 


E experto a sigura cu den seis 
luna “a registra un uso im- 
portante di e herment aki pa 
migrantenan,” pero tambe nan 
ta spera di por yega na otro po- 


blacionnan vulnerabel, mane- 
ra famianan di personanan 
desaparecido of victimanan di 
conflictonan arma den region. 


E balans regional di CICR ta 
señala cu na 2023 e migracion 
iregular na Mexico a aumenta 
un 77% anual, basa den cifran- 
an oficial di Gobierno. 
Na mesun tempo, a indica 
cu entrada di migrantenan na 
Honduras a triplica, ademas 
cu na aña pasa so, mas di mey 


miyon persona a crusa e selva 
di Darien, entre Panama y Co- 
lombia. 


E cifranan aki ta ilustra e crisis 
di emergencia humanitario cu 
ta crece den region, pero Du- 
bois a destaca e importancia di 
“contesta na e desafio aki cu 
un bista enfoca den e dignidad 
humano.” 
“No lubida cu nan ta hende 
cu tin necesidadnan basico, 
cu nan ta busca acceso na ser- 


vicionan, cu tin biaha nan tin 
mester di proteccion inter- 
nacional of cu nan ta cu nan 
famia, cu tambe ta den riesgo 
di separacion entre muchanan 
y adulto,” el a bisa. 


Di otro banda, a señala de- 
safionan grandi pa violencia 
arma den region, specialmente 
cu ayudo humanitario, mane- 
ra servicionan pre-hospitalario 
y ambulance, no lo wordo ob- 
staculisa. 


Entre otro retonan e delegado 
CICR a expone cu e aña aki 
nan a haya un reduccion den 
e financiamento global, loke a 
nifica un disminucion den e 
presencia na tereno. 


No obstante, Mexico y Cen- 
tro America a opta pa enfoca 
“den sigui e dialogo cu auto- 
ridadnan riba prioridadnan 
humanitario,” continua re- 
forsando politica publico y 
mecanismonan institucional 
pa responde na e crisis. 


Dubois a indica cu nan lo sigui 
haci impulso di coordinacion 
di esfuersonan entre diferente 
actor na nivel nacional y den 
region, pero semper cu e victi- 
manan di manera central. 


Un muhe cu un malesa incurabel a haya eutanasia na Peru 


(AFP) – Un Peruano di 
47 aña, cu tabata sufri di 
un malesa incurabel y de- 
generativo, unda su caso 
a bira emblematico pa ta 
e prome persona di recla- 
ma su derecho pa muri na 
su pais, a haya eutanasia 
dialuna ultimo segun su 
abogado. 


“Diadomingo 21 di april di 
2024, Ana Estrada a eherce 
su derecho fundamental di 
un morto digno y a haya e 
procedemento medico di eu- 
tanasia,” su abogado a indica 
den un comunicado publica 
riba rednan social. 


E activista y psicologo, “a 
muri den su mesun termino, 
conforme na su idea di dig- 
nidad y den pleno control di 
autonomia te final,” e men- 
sahe a agrega sin duna detaye 
con e autoridad sanitario a 
yude muri. 


E caso di Estrada a permiti 
husticia Peruano pa reconoce 
pa prome biaha e derecho di 


un morto digno, a pesar cu 
eutanasia ta penalisa na Peru. 
Na 2022, Corte Supremo di 
Husticia di Peru a ratifica e 
sentencia di husgado di Lima 
di februari 2021 den cual a 
reconoce e derecho di muri 
di Estrada y a ordena autori- 
dad sanitario satisface su so- 
licitud. 
E fayo di e husgado di Lima 
a dispone “no aplica articulo 
112 di Codigo Penal” den 
cual ta prohibi e morto cu 
asistencia. 


Sentencia a indica cu mester 
respeta “y compronde e deci- 
sion di Estrada di pone fin na 
su bida a traves di e procede- 
mento tecnico di eutanasia.” 
Segun Corte Supremo di 
Peru 
“mester 
compronde 
cu eutanasia ta e accion di 
un medico di suministra di 
manera directo un medica- 
mento destina pa pone fin na 
bida di un persona.” 


For di 12 aña Estrada tabata 
sufri di Polymyositis incura- 
bel, cu ta provoca un debili- 


dad muscular progresivo, pa 
loke a usa rolstoel for di edad 
di 20 aña, segun medionan 
Peruano a señala. 
“E malesa a cuminsa avansa 
for di momento mi a cum- 
insa lucha pa un morto digno 
na 2019,” aña pasa el a declara 
na un entrevista. 


“Mi kier pa nan respeta mi, 
respeta mi decisionnan y mi 
derecho cu mi a gana. E dere- 
cho ta pa esun cu tin mester 
di dje.” El a resalta. 


Na Latino America, eutanasia 
ta despenalisa na Colombia 
for di 1997 y na Ecuador for 
di e aña aki cu Paola Roldan 
ken a padece di amyotrophic 
lateral sclerosis (ELA) un 
malesa incurabel y mortal. 


Uruguay, Chile y Cuba ta 
discuti proyectonan pa esaki, 
mientras cu Mexico ta existi e 
ley di “buen morir” cu ta au- 
torisa e pashent of su famia di 
solicita cu e bida di e pashent 
no lo wordo prolonga a traves 
di medionan artificial. 

Barbados: Presidente di CDB ta renuncia cu “efecto inmediato” 


(BarbadosToday) - Presi- 
dente di e Banco di De- 
saroyo Caribense (CDB) 
basa na Barbados, Dr. Hy- 
ginus Gene Leon, a renun- 
cia cu “efecto inmediato” 
for di e institucion finan- 
ciero regional. 


Segun un carta di tres pagina 
manda na e banco pa su abo- 
gadonan basa na St. Lucia, 
Leon ta di opinion cu “nun- 
ca ta bay trat’e hustamente” 
despues cu a pon’e den sus- 
pension administrativo na 
januari. “Nos cliente pa e 
motibo aki a tuma e decision 
extremadamente dificil di re- 
nuncia di su posicion electo 
como presidente di e banco 
cu efecto inmediato.” 
E abogadonan a duna e insti- 
tucion financiero regional te 
dia 4 di mei pa “negocia un 
separacion amigable,” indi- 
cando tambe cu mester mira 
nan corespondencia como 
“e carta di protocol di pre- 
accion di nos cliente.” 
Den e carta, fecha 21 di april, 
e abogadonan di Leon ta bisa 
cu nan lo ta moviendo na e 
corte n Barbados “of cual- 
kier otro hurisdiccion mas 
apropia, pa cumpli cu e dere- 
chonan legal y constitucional 


di nos cliente.” 
Na januari a keda revela cu 
Dr. Leon a keda suspendi 
administrativamente te cu 
april di e aña aki, como “un 
proceso administrativo an- 
dando” continua na e institu- 
cion financiero principal di e 
region. 
CDB no a bisa nada di e 
circunstancianan rond di e 
decision pa manda e econo- 
mista, naci na St. Lucia, riba 
suspension 
administrativo, 
cu presidente interino, Isaac 
Solomon confirmando na 


un conferencia di prensa di 
e banco na februari cu “tin 
un proceso administrativo 
interno involucrando e presi- 
dente.” 
Na februari, prome minis- 
ter di Antigua and Barbuda, 
Gaston Browne, kende ta- 
bata atendiendo e cumbre 
di CARICOM na Guyana, a 
bisa cu a expresa preocupa- 
cion tocante e metodo usa pa 
pone Leon den suspension 
administrativo. 
Den nan carta, e abogadonan 
a skirbi cu “riba dia 16 di 


april 2024, 40 ora despues cu 
e suspension di nos cliente a 
caduca, nos cliente a ricibi un 
carta di notificacion di exten- 
sion di e suspension firma pa 
presidente di OAC, pero de- 
clarando cu e tabata for di “e 
hunta di director di e Banco.” 
E abogadonan a nota cu e 
hunta di Gobernador “nunca 
a responde” na nan tocante 
“nos cartanan di keho riba 
e manera den cual a inicia 
e investigacion y a permiti 
esaki pa continua.” A bisa cu 
nan cantidad di carta consis- 


tentemente a keha cu e banco 
a viola y ta den violacion di 
su propio charter, ley, regla, 
regulacion y politica tocante e 
conducta di un investigacion 
riba e presidente electo.” 
Nan a bisa cu e “suspension 
incorecto” di Leon caba riba 
dia 14 di april y cu el a purba 
di bolbe trabao e siguiente 
dia, “a pesar di e berguensa 
di su suspension forsa y ilegal 
y e humiliacion di no a ricibi 
ningun comunicacion prome 
cu e suspension caduca.” 
Leon ta e di seis presidente 
di e institucion financiero di 
desaroyo regional. El a keda 
eligi na un reunion special 
di e hunta di gobenador di 
CDB dia 19 di januari 2021, 
pa un termino du cinco aña, y 
a asumi su cargo dia 4 di mei 
2021. 
Leon ta dirigi un team di mas 
di 200 empleado cu sede na 
Bridgetown, y a yega su cargo 
cu 35 aña di experiencia den 
economia, desaroyo di polit- 
ica financiero, y management 
ehecutivo, mas di 20 aña di 
cual a pasa na e Fondo Mon- 
etario Internacional (IMF) 
basa na Wahsington. E ta 
sucesor di Dr. Warren Smith 
kende a retira na 2021 despu- 
es di ta presidente pa 10 aña. 


Haiti: Sistema di salud cerca di collapse 


(AP) — Diariamente na 
hospital y clinicanan na 
Port-au-Prince, 
medica- 
mento y ekipo pa salba 
bida ta cabando of ta aus- 
ente totalmente, mientras 
gangnan brutal ta reforsa 
nan control riba e capital 
y mas leu. 


Nan a blokea caminda, forsa 
pa cera e aeropuerto interna- 
cional principal na maart, y 
a paralisa operacion na e waf 
mas grandi di e pais, unda 
container yen di suministro- 
nan clave ta keda pega. 


Sistema di salud Haitiano pa 
largo tabata fragil, pero awo ta 
cerca di collapse total despues 
cu gangnan a lansa atake co- 
ordina riba dia 29 di febru- 
ari, enfoca riba infrastructura 
critico na e capital y mas leu. 


E violencia a forsa varios in- 
stitucion medico y centro di 
dialisis pa cera, incluyendo e 
hospital publico mas grandi 
di Haiti. Ubica den down- 
town Port-au-Prince, e Hos- 
pital di Universidad Estatal di 
Haiti mester a habri back dia 
1 di april despues di a cera ora 
e atake a cuminsa, pero gang- 


nan a infiltr’e. 


Un di e poco institucionnan 
cu ainda ta operando ta Hos- 
pital di Universidad Paz, ubi- 
ca sur di e aeropuerto cera. 
For di dia 29 te 15 di april, e 
hospital a atende como 200 
pashent cu herida di bala, y 
su camanan ta keda yen. 


Mas di 2,500 persona a ser 
mata of herida na Haiti di 
januari pa maart, un aumento 
di mas cu 50% compara cu 
e mesun periodo aña pasa, 


segun un rapport recien di 
ONU. 


Hasta si un hospital ta habri, 
tin biaha tin tiki of no tin 
personal medico pasobra vio- 
lencia di gang ta explota dia- 
riamente na Port-au-Prince, 
forsando dokter y enfermer- 
anan pa keda of bay back 
cas ora nan encontra blokeo 
di caminda cu hombernan 
arma. 


E caos a laga un cantidad di 
pashent di cancer, AIDS y 


otro malesa serio cu tiki re- 
curso, cu gangnan tambe 
hortando y pegando botica 
na candela den area di down- 
town di e capital. 


Dokter sin Frontera mes a 
keda sin hopi medicamento 
usa pa trata diabetes y presion 
halto, y inhaladornan pa asma 
cu ta yuda preveni atakenan 
mortal mester ta imposible 
pa haya na e capital. 


Salud di hende ta empeo- 
rando pasobra e medicina 


diario cu nan mester pa nan 
condicionnan cronico no ta 
disponible, coordinador di 
proyecto di Dokter sin Fron- 
tera, Jacob Burns a bisa. 


A pesar di e necesidad ur- 
gente pa cuido medico, e 
hospital di Dokter sin Fron- 
tera na Cite Soleil a haya su 
mes forsa pa corta e cantidad 
di pashent cu ta trata di 150 
pa 50, segun Burns, maske ta 
sigui atende tur emergencia. 


Cantidad di hende ta para den 
rij pafo di e hospital cada dia 
y ta den riesgo di wordo tira 
pa miembronan di gang cu ta 
controla e area mientras nan 
ta warda pa cuido medico. 
Ta permiti tur hende pa dren- 
ta e area di e hospital, pero 
personal medico a set up un 
triage pa determina cua 50 
persona ta bay haya atencion. 
Esnan cu necesidadnan me- 
nos urgente mester bolbe 
otro dia. 


En averahe, e hospital na Cite 
Soleil ta mira tres persona 
herida pa dia, pero tin biaha 
awo ta yega te na 14, e per- 
sonal a bisa. 

Morgan Wallen ta bisa cu e no ta 
“orguyoso” di su comportamento 


(AP) - Morgan Wallen, 
ken ta enfrentando acusa- 
cionnan cu ta bini den 
parti pa motibo cu el a 
tira un stoel for di un bar 
den e prome piso ta bisa 
cu e no ta “orguyoso di su 
actonan” y ta acepta su re- 
sponsabilidad. 


E cantante di “One Thing at 
a Time” a responde publica- 
mente diabierna anochi riba 
rednan social na su aresto cu 
a tuma luga na Nashville 2 si- 
man atras. E ta enfrentando 
trata su caso den corte dia 3 
di mei despues di keda acusa 
cu 3 caso di delito menor di 
pone hende den peliger y un 
acusacion di mal conducta, 
segun documentonan di cor- 
te. 
Un affidavit di Aresto a bisa 
cu e lansamento di e stoel na 
Chief’s bar a cay mas o me- 
nos 1 meter leu di oficialnan, 
kendenan a papia cu testigo- 
nan y a mira imagennan di se- 
guridad. E testigonan a bisa e 
oficialnan cu nan a mira Wal- 


len gara un stoel, tira esaki y 
hari. Wallen a keda deteni dia 
8 di april y laga den libertad. 


“Mi no tabata sinti bon apa- 
rece den publico te ora cu mi 
aregla cos cu algun persona. 
Mi a papia cu e autoridad di 
Nashville, mi famia y e bon 
personanan na Chief’s. Mi 
no ta orguyoso di mi com- 
portamento y mi ta acepta 
mi responsabilidad,” Wallen 
a skirbi riba X, anteriormente 
Twitter. 


Wallen, un di e nombernan 
mas grandi den e genero di 
Country contemporaneo, ta 
actualmente riba un tour, in- 
cluyendo un concierto den 
plan pa diasabra na stadion 
Vaught-Hemingway na Mis- 
sissippi. 


“Mi tin e respet mas halto pa 
e oficialnan cu ta traha tur dia 
pa mantene nos tur safe. Pa 
loke ta trata mi tour, no lo tin 
ningun cambio,” su mensahe 
a bisa, firma cu “-MW.” 


Record Store Day ta celebra bendedornan di musica ‘indie’ mientras nan 
ta probecha di vinyl su ola di popularidad 


(AP) - Lansamentonan 
special di LP, presenta- 
cionnan live y por lo me- 
nos un fiesta grandi ta 
den schedule alrededor di 
Merca diasabra cu cente- 
nares di tienda ta celebra 
Record Store Day durante 
un aumento di interes den 
vinyl y e dia despues di e 
lansamento di Taylor Swift 


su album mas recien. 


No tabatin ningun special 
anuncia pa Record Store Day 
pa e yega di Swift su album, 
sinembargo su fanaticonan 
tabata anticipa ansiosamente e 
album nobo cu LP colectible. 


Den mallnan y ciudadnan 
grandi, e tiendanan hopi bi- 


aha ta e prome den reconoce 
y promove artistanan cu ta 
cuminsando. Añanan prome 
cu Swift tabata un ganadora di 
Grammy, Bull Moose Music 
na Portland tabata regalando 
un di su guitaranan firma den 
un competencia. “Nos tabata 
bendiendo su musica prome 
cu tur e tiendanan grandi. 
Semper nos tabata sa cu e 
lo bira un gran strea,” Chris 
Brown, empleado di Bull 
Moose y co-fundador di Re- 
cord Store Day a comenta. 


Record Store Day ta un cele- 
bracion di mas o menos 1,400 
tienda independiente di loke 
ta conoce como record, na 
Merca y miles di tienda mun- 
dialmente cu a dura decada 
habri. 


“Pa mi, e recordnan ta zona 
miho cu cualkier CD,” Mi- 


chael Iffland, un retirado di 70 
aña comenta. Agregnaod cu “e 
ta sinti great pa tin un record 
den bo man, mirando e arte 
y tendiendo e zonido beyo.” 


E doñonan y empleadonan di 
e tiendanan independiente a 
crea e idea na un reunion den 
aña 2007 como un manera pa 
hala atencion na nan cultura 


unico riba e tercer diasabra di 
april. 


E prome Record Store Day 
a keda celebra dia 19 di april 
den aña 2008 y ciudadnan al- 
rededor di Merca despues a 
declara e celebracion como un 
dia festivo oficial, incluyendo 
New York City, Los Angeles 
y Las Vegas. 


HENDE A13 


Diaranson 24 aPriL 2024 


Baluartenan a haya reconocemento durante di Arubadag 


Gabinete 
di 
Minister 
Plenipotenciario a duna 
reconocemento na tres 
baluarte 
Arubiano 
na 
Hulanda, 
durante 
di 
Arubadag den De Brood- 
fabriek na Rijswijk. Un 
momento adecua pa duna 
balor na nos hendenan 
na Hulanda cu a haci un 
contribucion grandi pa e 
comunidad Arubiano na 
Hulanda como tambe e 
comunidad Hulandes. 


E prome persona pa a ricibi 
un reconocemento ta Meda 
Camacho, cu a nace na Sava- 
neta y ta bin di un famia hopi 
musical. Cu su 19 aña Meda 
a conoce e amor di su bida cu 
tabata staciona na Marinier- 
skazerne, nan a bin Hulanda 
y na Amersfoort nan a casa 
y a cuminsa un famia di dos 
yiu homber. Despues cu su 
esposo a muri na edad jong, 
el a dicidi pa studia na Sociale 
Academie De Horst y a bay 
traha principalmente cu ca- 
sonan di voogdij. Pa cuater 
aña e tabata gemeenteraadslid 
pa D66 na Amersfoort. 


Den e periodo aki Gabinete 
di Aruba a pidi su yudansa cu 
e famianan di e victimanan 
di e Desaster di Bijlmer. Na 
2004 el a baha cu pensioen, 
pero a keda haci hopi trabao 
boluntario. 
Minister di Cultura Xiomara 
Maduro a haci entrega di e 
reconocemento na señora 
Meda Camacho. 


E di dos reconocemento a 


bay pa Jack Rasmijn. Jack a 
caba su HBS na Aruba y cu 
un beurs a bay studia na An- 
ton Rosdorg MTS na Den 
Haag. Despues di su dienst- 
plicht el a cuminsa traha na 
1962 na e compania Siemens 
Nederland BV. 


Durante añanan el a ocupa 
diferente funcion den Sie- 
mens na Hulanda, Bruse- 
las y München, Alemania. 
Mientrastanto e persona aki 
a cuminsa cu trabaonan bo- 
luntario, specialmente dirigi 
riba hendenan di edad. Te 
ainda e ta den directiva di 
Platform Allochtone, cu ta 
un “adviesorgaan” di e Col- 
lege di B&W di Den Haag y 
esaki tambe ta conta pa Ou- 
deren y Stedelijke Ouderen 
Commissie. Y ainda tin mas 
organisacion cu por conta 


riba su participacion. Minis- 
ter di Labor Glenbert Croes a 
entrega e reconocemento na 
señor Rasmijn. 
Por ultimo a duna un recono- 
cemento na Rossini van Wijk, 
nasi na San Nicolas. Rossini 
tabata den Aruba su Carna- 
val desde mucha. Pronto el a 
cuminsa diseña pa Reinanan, 
individualnan y gruponan di 
Carnaval, ganando tur sorto 
di premionan. Tambe Rossini 
tabata envolvi cu e agencia di 
modelahe Di Aruba Moda. 
Awendia Rossini tin su grupo 
di Carnaval na Hulanda, esta 
Kingdoms Under The Sun, 


ya pa 22 aña. Rossini su gru- 
po y Reinanan semper ta rep- 
resenta Aruba rond Europa y 
e tin dos Reina di Carnaval 
International. 


Rossini tambe ta diseña Na- 
tional Costumes pa Reinanan 
di beyesa pa Aruba, Hulanda, 
Curaçao, Belgica, Luxem- 
burg, y Francia, y a gana ocho 
biaha caba Best National 
Costume pa Hulanda. Ros- 
sini ta sigui keto bay cu Car- 
naval na Aruba y Hulanda, 
semper representando Aruba 
su dushi Carnaval. E recono- 
cemento na Rossini van Wijk 


a keda entrega pa Minister 
Plenipotenciario Ady Thi- 
jsen. 


Asina Gabinete di Aruba a 
rindi honor na nos hendenan 
cu a duna nan contribucion 
na e comunidad Arubiano 
na Hulanda, como tambe na 
e comunidad Hulandes. Un 
pabien cu e reconocemento 
aki na Meda Camacho, Jack 
Rasmijn y Rossini van Wijk. 


E potretnan ta cortesia di 
Arubahuis y tuma pa fo- 
tagrafo Michel Groen. 


riba caya 

Accidente cu 5 hende herida 
na Cura Cabay! 


Diadomingo atardi a drenta 
informe di un accidente cu 
hende herida. Mesora a dirigi 
tanto polis como ambulance 
na e sitio. 


Na yegada di e polis a bin 
compronde cu e Altezza lo a 


bay pasa e auto blanco pero 
a dal den dje. E impacto ta- 
bata fuerte y 5 hende a resulta 
herida. Ambulance a atende e 
victimanan y a transporta nan 
pa hospital. Polis a tuma da- 
tos di e accidente aki. 


Dama pata pata benta riba caminda dilanti 
su porta di cas 


Diadomingo 
madruga 
durante 
patruya 
polis 
pasando den Van Waal- 
beeckstraat a bin topa un 
dama benta riba caminda 
drumi. 


Polis a purba lant’e pero e ta- 
bata asina pata pata y el a bisa 
e no por a dal niun stap mas 
pa a drenta su cas ey dilanti 
mes. Polis a yud’e lanta y pa e 
drenta su cas. 


Dama yegando cas di su tata a bira bay dal 
2 auto staciona riba acera 


Diadomingo madruga a 
drenta informe di un ac- 
cidente na Mangostraat, 
mesora a dirigi un pa- 
truya na e sitio. 


Na yegada di e patruya a bin 
compronde cu e dama lo a 
bira malo y no tabata sinti’e 
bon y kier a yega na cas di su 
tata el a yama su tata y bis’e di 
su situacion pero yegando el 
a tuma e penultimo birada y 
a perde control bay dal 2 auto 
staciona. Afortunadamente e 
no a resulta herida. 


Polis a detene chauffeur 
burachi cu a dal peaton 
dilanti nightclub 


Diadomingo madruga a 
drenta informe di un acci- 
dente cu hende herida di- 
lanti nightclub na Noord, 
mesora a dirigi tanto polis 
como ambulance na e si- 
tio. 


Na yegada di e patruya a in 
compronde cu e peaton a 
crusa caminda sin wak y un 
s.u.v. blauw a dal e peaton 
mand’e halto y a cay. E victi- 
ma tabata sangrando for di su 
cabes y a pidi ambulance cu 


sumo urgencia. Ademas di a 
pidi presencia di e specialista 
di trafico, tambe e investiga- 
dornan tecnico y forensyco 
como tambe slachtofferhulp. 
Na yegada di e ambulance 
nan a atende e victima y a 
transporte pa hospital. E 
chauffeur a regresa na e sitio 
y testigonan a señala polis ta 
cual ta e auto y e chauffeur. 
Polis a test e chauffeur y el 
a surpasa e limite permiti pa 
stuur auto y a keda deteni. 


Pareha turista a kibra 
bentana di taxi 


Diadomingo madruga a 
drenta informe di cu un 
turista a kibra bentana di 
un taxi y a purba huy, me- 
sora a dirigi patruyanan 
na e hotzone banda di e 
highrise hotelnan. 


Na yegada di e patruyanan 


a bin haya un turista cu su 
man den e awa di e fontein, 
mientras polis a haya e tip cu 
e dama a drenta sinta patras 
den e patruya. Polis a detene 
e homber y e dama nan a 
dun’e un lift den e vehiculo 
di transporte pa unda nan ta 
kedando. 

Chauffeur a dal tras di un auto na Piedra Plat 


Diadomingo 
atardi 
a 
drenta informe di un ac- 
cidente na Piedra Plat di- 
lanti JonTai. Mesora a di- 
rigi un patruya na e sitio. 


Na yegada di e patruya a bin 
compronde cu chauffeur di 
un auto geel cla lo no a regula 
velocidad ni mantene distan- 
cia y a dal tras di un Nissan 
Cube preto, e aki a manda e 
cune bay pega na tubonan cu 
ta protege un cashi di Setar. 
Afortunadamente 
ningun 
persona a resulta herida. Po- 
lis a tuma datos di e accidente 
aki. 


Chauffeur bao influencia a bay otro banda 
di caminda y dal un auto 


Diadomingo anochi a 
drenta informe di un acci- 
dente cu hende herida na 
Savaneta. Mesora a dirigi 
tanto polis como ambu- 
lance na e sitio. 


Na yegada di e patruya a 
bin compronde cu chauf- 
feur di un auto berde 
scur lo a bay otro banda 
di caminda y dal den un 
auto blanco. Ambulance 
a atende e dos person- 
anan cu tabata den e auto 
blanco cu tabata un poco 
spanta na sitio mes. Polis 
a detene e chauffeur di e 
auto berde scur cu lo ta- 
bata bao influencia. 


Chauffeur posiblemente bao influencia a accidenta na Golfweg 


Diadomingo 
atardi 
a 
drenta informe di un ac- 
cidente na Golfweg. Me- 
sora a dirigi un patruya 
na e sitio. 


Na yegada di e patruya a 
bin compronde cu chauf- 
feur di un pick-up shinishi 
lo a reverse dal den un pick- 
up blanco. E chauffeur lo a 
purba core bay pero a logra 


par’e y bis’e cu e a causa 
daño. E chauffeur lo a haci 
un poco fastioso mesora 
polis a control’e y a resulta 
cu e posiblemente tabata 
bao influencia. Polis a de- 
tene e chauffeur y a hib’e 
Warda di polis. E daño na e 
pick-up nan tabata minimo. 
E patruya a tuma datos di e 
accidente aki. 


Polis a detene chauffeur burachi cu tabata 
core auto sin nummerplaat 


Diadomingo anochi polis 
atento a para un auto cu taba- 
ta coriendo sin nummerplaat 
riba Green Corridor. Ta trata 


di un Toyota Crown shinishi. 
E chauffeur no por a mustra 
niun papel na ordo. Polis a 
nota cu e chauffeur lo ta bao 


influencia y a deten’e. Polis a 
confisca e auto ya cu e no taba- 
ta tin niun papel na ordo. Po- 
lis ta sigui cu control riba caya! 
Polis a persigui un Toyota Yaris shinishi cu 
no kier a para pa polis 


Diadomingo 
atardi 
polis a purba para un 
Toyota 
Yaris 
shinishi 
den area di Jaburibari. 


E auto no a para y a sigui 
core te ora a logra para e auto 
aki na Casibari. E chauffeur 
a baha auto y a core bay 


den mondi. Polis a purba 
gar’e pero esaki no a logra. 
Polis a confisca e auto. 


ciencia & tecnologia 
a16 


Diaranson 24 aPriL 2024 
Universidad na Maine ta revela 3D mas grandi cu esun anterior 


(AP) - E printer 3D mas 
grandi den mundo a crea 
un cas cu por corta e tem- 
po di construccion y labor. 
Un printer mas grandi ai- 
nda a keda revela riba dia- 
mars y esaki posiblemente 
lo por crea henter barion- 
an den futuro. 


E mashin revela diamars 
na University of Maine ta 
4 biaha mas grandi cu esun 
prome, pidi menos di 5 aña 
atras, y capaz di print obhe- 
tonan mas grandi ainda. Esaki 
ta inclui aumenta e tamaño 
di tecnologia di cas cu e 3D 
printer usando materialnan 
basa riba biologia pa inme- 
diatamente 
demostra 
con 
barionan traha cu printer 3D 
por ofrece un solucion na 
vivienda accesibel pa atende e 
personanan ambulante den e 
region. 


Polymer 
thermoplastic 
ta 
saca for di un printer yama 
“Factory of the Future 1.0.” 
Por tin printer te hasta mas 
grandi ainda despues cu e 
universidad kibra e record na 
un edificio nobo, e vocero a 


bisa. 


E printer masivo ta “habri 
fronteranan 
di 
investiga- 
cion nobo pa integra e op- 
eracionnan colaborativo ro- 
botico aki na un escala suma- 
mente grandi cu sensor nobo, 
computer 
di 
rindimento 
halto y inteligencia artificial,” 
Habib Dagher, director di 
UMaine su Advanced Struc- 
tures & Compsite Center, 
unda ambos printer ta, a co- 
menta. 


Esnan cu a presenta na e 
evento a inclui representan- 
tenan di departamentonan di 
defensa, energia y vivienda, 
ademas di stakeholdernan cu 
tin plan di utilisa e tecnolo- 
gianan nobo cu e printer ta 
haci disponibel. Heidi Shyu, 
bao secretario di defensa pa 
investigacion y ingenieria, a 
bisa cu e printer ta “un icono 
di innovacion.” 


E printer su base ta yena e 
edificio cu ta den tereno di 
UMaine y por print obheto- 
nan di te hasta 29 meter pa 
10 meter pa 5.5 meter grandi. 


E tin un apetito grandi, con- 
sumiendo 270kg di material 
pa ora. 


E printer original, cual a keda 
batisa den aña 2019, ta certifi- 
ca pa Guiness World Records 
como e printer 3D di poly- 
mer mas grandi na mundo 
segun e universidad. El a ser 
usa pa crea un cas di famia cu 
materialnan di ‘fiber wood’ 
y ‘bio-resin’ cu ta reciclabel. 
Yama “BuiHome3D”, el a de- 
mostra un habilidad di rapi- 
damente produci casnan. Pa 
por cumpli cu e demanda cu 
ta crece pa vivienda, Maine lo 
tin mester di 80,000 cas du- 
rante e proximo 6 aña segun 
MaineHousing. 


Dagher a bisa cu tin un esca- 
sez di ambos vivienda accesi- 
bel y empleadonan pa con- 


strui e casnan. E universidad 
kier demostra con casnan por 
keda construi casi comple- 
tamente pa e printer cu un 
emision di carbon abao. E 
edificionan y su construccion 
ta responsabel pa mas o me- 
nos 37 porciento di e emision 
di gas global, grandemente a 
causa di produccion y e uso 
di materialnan manera ce- 
ment, steel y aluminium cu 
tin un emision di carbon, 
segun United Nations Envi- 
ronment Programme. 


E tipo di edificionan aki ta 


reciclabel, cual ta unico com- 
para na construccion actual. 
“Basicamente bo por decon- 
strui esaki, e partinan crea 
cu e 3D printer bo por bolbe 
print atrobe,” Dagher a bisa 
prome cu e evento. 


“E no ta tocante crea vivienda 
cheap of biocas,” el a agrega, 
referiendo na e prome cas 
crea cu printer 3D comple- 
tamente cu materialnan bio- 
logico. “Nos kier a crea un cas 
cu hendenan lo bisa, ‘waw, 
mi echt kier biba akinan.’” 


Dia Mundial di Creatividad y Innovacion 


Dia Mundial di Creativi- 
dad y Innovacion a ser 
conmemora e siman aki 
riba April 21 y ta enfoca 
ariba e papel cu creativi- 
dad y innovacion ta hunga 
den nos economia local 
y global y alabes den e 
procesonan pa soluciona 
problemanan cu nos ta 
encontra pa yega na un 
desaroyo sostenibel. 


No tin un interpretacion uni- 
versal di e concepto di cre- 
atividad. E concepto por ser 
entendi di cubri e spectrum 
di expresion artistico te cu 
soluciona problema (prob- 
lem-solving) den e contexto 
di desaroyo economico, so- 
cial y desaroyo sostenibel. 


P’esey Nacionan Uni a desig- 
na April 21 como Dia Mun- 
dial di Creatividad y Innova- 
cion pa eleva e concientisa- 
cion pa e papel cu creatividad 
y innovacion ta hunga den 
tur aspecto di desaroyo hu- 
mano. 


Tema pa 2024: step out and 
innovate, lanta y innova 
Pa implementa innovacion 
mester den promer instan- 
cia di individual, studiante, 
empresario y organisacion 
tanto den sector priva, socie- 
dad civil, mundo academico, 
enseñanza y gobierno pa crea 


iniciativa, proyecto y infra- 
structura pa por innova. 


Na Aruba nos ta conta cu ini- 
ciativa den Gobierno manera 
IDEA y ExProDesk, Fun- 
dashon Futura y e facultad 
SISSTEM na Universidad 
di Aruba, pero den sociedad 
civil tambe tin multiple or- 
ganisacion dedica na innova- 
cion. 


Dia di Tera 2022 a crea Sci- 
ence, Technology and Inno- 
vation Platform Aruba con- 
sistiendo di cuater fundacion: 
Natural Care Aruba Founda- 
tion, Rainbow Warriors Core 
Foundation, 
International 
Teleport Aruba Foundation 
y Institute for Industrial De- 
velopment Aruba Founda- 
tion. 
Den un Memorandum of 
Collaboration nan a de- 
linea cu e plataforma cu tin 
un “open and flat network 
structure” di un comunidad 
innovativo (innovation com- 
munity) ta utilisa e quadruple 
y quintuple helix models di 
Union Europeo pa desar- 
oyo economico y social lo- 
cal, regional y internacional 
acopla y sincronisa na e Ob- 
hetivonan di Desaroyo Sos- 
tenibel (SDGs) di Nacionan 
Uni. 


E areanan di colaboracion ta 


ciencia fundamental, inves- 
tigacion y desaroyo di inge- 
nieria y ciencia aplica, ciencia 
abierto y inclusivo, incluyen- 
do citizen science y entorno 
di innovacion (startup accel- 
erators, incubators y parke 
cientifico y tecnologico). 


Ta enfoca riba e siguiente 
SDGs: Bon Salud y Bien- 
estar, Educacion di Calidad, 
Awa Limpi y Sanitacion, En- 
ergia Berde y Pagabel, Trabou 
Husto y Crecemento Eco- 
nomico, Industria, Innova- 
cion y Infrastructura, Ciudad 
y Comunidad Sostenibel, 
Consumo y Produccion Re- 
sponsabel, Accion Climatico, 
Bida bou Awa, Bida riba Tera 
y Partnerships pa SDGs. 


Cinco area tematico transver- 
sal a ser identifica pa ciencia, 
tecnologia y innovacion: 
1. Salud, trabou, bienestar y 
enbehecemento 
2. Maneho di recurso natu- 
ral y renobabel (awa, ener- 
gia, desperdicio, agricultura y 
biodiversidad) 
3. Ciencianan biologico y 
medico 
4. Economia di conocemen- 
to, infrastructuranan digital, 
inteligencia artificial, e Inter- 
net of Things 
5. Ciencia y tecnologia es- 
pacial, incluyendo robotica, 
sensor remoto y tecnologia- 


nan autonomo. 


Nacionan Uni a crea United 
Nations Innovation Network 
(UNIN), un comunidad co- 
laborativo informal di in- 
novadornan di cual na Aruba 
tambe tin organisacion afilia. 


Aña pasa a lanta un fundacion 
nobo na Aruba specifica- 
mente dirigi riba innovacion, 
siendo Caribbean Applied 
Engineering and Science Re- 
search Foundation, cu enfoke 
riba innovacion den sector 
priva y comunidad. 


UNIN ta saca diferente rap- 
port tocante e tema di inno- 
vacion den e procesonan pa 
yega na implementa e obhe- 
tivinan di desaroyo sostenibel 
(SDGs). 


E mas recien ta UN Innova- 
tion Update 2024, cu ta mus- 
tra e diferente enfoke inno- 
vativo cu tin den tur area di 
Nacionan Uni. 


E areanan ta (1) Inteligencia 
artificial y machine learn- 
ing, (2) Ciencia di compor- 
tamento, (3) Blockchain, (4) 
Cultura di Innovacion, (5) 
Innovacion di data, (6) Trans- 
formacion Digital, (7) Drone 
y imagen satelital, (8) Inteli- 
gencia artificial generativo, 
(9) Innovacion en general, 


(10) Escalamento di innova- 
cion, (11) Finanzas innova- 
dor, (12) Innovacion basa riba 
telefon mobil, (13) Prevision 
Strategico, (14) Innovacion 
den proceso di negoshi y (15) 
Tecnologia di frontera (avan- 
guardia). 


Un rapport saca dor di UNI- 
CEF na 2019 titula “Scaling 
innovation for every child. 
Strategies and models learned 
from scaling innovation in 90 
countries” ta un documento 
cu ta captura strategia, mod- 
elo y e factornan critico pa 
exito cu a surgi for di mas 
di 1600 dia di trabou di am- 
pliacion di innovacion pa 
muchanan den 90 pais haci 
dor di UNICEF Global In- 
novation Center. Dicho rap- 
port ta di importancia pa in- 
troduci (escalamento di) in- 
novacion den enseñanza. 


Na Aruba falta un consensus 
riba e papel cu innovacion 
por y tin cu hunga tanto den 
sector existente economico, 
como den diversificacion y e 
recursonan humano y finan- 
ciero, instrumentonan legal, 
fiscal, educacional y comu- 
nitario rekeri pa creatividad y 
innovacion impulsa y genera 
bienestar economico pa un y 
tur den cuadro di implemen- 
ta e Obhetivonan di Desar- 
oyo Sostenibel (SDGs). 

Cuatro atleta elite y dies baluarte deportivo honra den Premio 
Excelencia den Deporte 2023 


Diabierna 
anochi, 
den 
e 
prestigioso 
ballroom 
di Renaissance Conven- 
tion Center, a tuma luga 
Premio Excelencia den 
Deporte 2023, unda cu a 
reconoce e atletanan cu a 
sobresali den nan discip- 
lina durante aña 2023. 


Un anochi magico yena cu 
emocion y alegria, unda a 
honra 150 atleta nomina, a 
reconoce 
binti 
entrenado 
deportivo, a reconoce cuater 
atleta elite y a rindi hom- 
enahe na dies baluarte de- 
portivo cu a dedica gran parti 
di nan bida na e desaroyo di 
deporte di Aruba. Ademas, 
Premio Excelencia den De- 
porte a reconoce cuater atleta 
olimpico cu a ricibi un cer- 
tificado y pin di Olympians 
for Life (OLY) for di man 
di presidente di Asociacion 
Arubano di Atletanan Olim- 
pico Sr. Isnardo Faro pa nan 
gran trayectorio y promove e 
balornan olimpico. Fuera di 
esaki, a otorga reconocemen- 
to na e atletanan Arubiano cu 
a participa den e Seleccion di 
Hulanda den campeonato in- 
ternacional di baseball y soft- 
ball. 
E magno evento deportivo 
aki a inicia cu recorido riba e 
“red carpet” di e nominado, 
mayor- y invitadonan special, 
unda por a saca potret como 
recuerdo di Premio Excelen- 
cia den Deporte 2023. E fa- 
moso cantante Eltienne Yar- 
zagaray a inicia e gran evento 
di gala aki, interpretando 
Himno di Aruba na un gran 
forma. Presidente di Comis- 
ion Excelencia den Deporte 
2023 Sr. Kenneth Vrolijk a 


duna un discurso, sigui pa 
discurso di Prome Minister 
di Aruba Sra. Evelyn Wever- 
Croes y Minister di Enseñan- 
sa y Deporte Sr. Endy Croes. 
Despues a sigui cu un bunita 
show di apertura presenta 
pa e bailarinanan di NLG y 
NTG di Sra. Marisol Peña. 
E momento mas emociona- 
nte di e anochi aki tabata ora 
cu a presenta e ganadonan di 
Premio Excelencia 2023: 
Atleta Paralimpico 2023 
Edgar Ridderstap 


Atleta Special Olympics 2023 
Sharman Diaz 


Atleta Rising Star Femenino 
2023 
Amalia Tromp 


Atleta Rising Star Masculino 
2023 
Kailen Wouters 


Atleta 
Nobato 
Femenino 
2023: 
Alyna Henriquez 


Atleta 
Nobato 
Masculino 
2023: 
Jadel Carrasquero 


Atleta Femenino 2023 U-13 


Eva Kock 


Atleta Masculino 2023 U-13 
Zion Angela 


Atleta Femenino 2023 U-18 
Mikayla Morales 


Atleta Masculino 2023 U-18 
Braynsly Dirksz 


Team di Aña 2023 
Aruba Aquatics Federation- 
Artistic Swimming 


Atleta Femenino di Aña 2023 
Kyra Hoevertsz 


Atleta Masculino di Aña 2023 


Zair Croes 


Finalmente, 
Premio 
Ex- 
celencia den Deporte 2023 
tabata un exito. Por a observa 
emocion y alegria di e atleta-, 
mayor- y coachnan durante 


e anochi special aki. E ano- 
chi a clausura cu un magnif- 
ico presentacion di Quality 
Brassband y show di Carna- 
val di e grupo di baile Daz- 
zling Dancers. 


Resultado di semifinal 40 plus di FEDEVETA 


Diasabra 
ultimo 
a 
tuma lugar e semi final 
playoffnan di FEDEVETA 
40 plus na RCA. Manera 
menciona nos tawata en 
espera di un bon futbol y 
e prome wega cu tawata e 
revacha entre Nacional cu 
Riverplate no a desapunta. 


E prome mita Nacional a 
ataca via na mediocamponan y 
a pone e defensa di Riverplate 
bou un presion inmenso y 
asina nan a comete un foul 
net pafo di e area penal. Aki 
hungador valdo a los un tiro 
cu a resulta di ta e prome gol. 
Na di 2 mita nacional a keda 
pone presion y via un otro 
tiro liber e mesun hungador 
Valdo a dobel e score na 2-0 


pa nacional. Pero di eynan 
Riverplate a pone un presion 
enorme tambe pa empata y 
por a wak un crecemento 
grandi den e equipo di 
riverplate y asina medianto 
2 tiro liber y e ultimo den e 
ultimo minuutnan a empata 
e wega. 


Tawata di lamenta cu despues 
di wega e mesun hungador 
di nacional valdo a haya un 
carchi cora di referee pa 
disentimento. 


Segun 
reglamento 
di 
FEDEVETA 
a 
bay 
over 
na tiro penal directo unda 
Riverplate a gana cu e score 
di 4-3 den penalty. 


Referee 
Central 
Jimmy 
Valderama cu su assistentnan 
Rambo 
Flanegin 
y 
Ive 
Samondjan a traha duro pa 
tene e wega bon bou control. 
E di 2 semi final a entre 
Dakota Starsz y Teachers 
United. 
Aki 
Dakota 
cu 
a supera den number di 
hungadornan y experiencia 
a bay cu un Victoria di 
4-0. E prome mita Dakota 
a domina pero teachers a 
purba todo por todo pero 
e defensa di Dakota tawata 
hermenticamente cera. 


Referee 
Central 
Ive 
Samoendjan 
y 
assistent 
Rambo 
Flanegin 
y 
Ben 
lucker a mantene bon control 
di wega. 


Mester bisa cu e spirito di 
FEDEVTA a reina despues di 
wega ora cu tur hungador a 


mescla cu otro y sigui fiesta e 
semifanalan hunto. 


A18 deporte 
Diaranson 24 aPriL 2024 
Chadwick Tromp un gran parti di exito di 
Braves den inicio di temporada 


(theathletic) — Con pa 
splica con un hungador cu 
apenas 46 wega hunga den 
parti di cinco temporada 
di major league, incluy- 
endo 13 wega cu Atlanta 
Braves den tres tempora- 
da, por ta asina popular cu 
su compañero- y coachnan 
di Braves y genera asina 
hopi elogio di otro catch- 
er- y pitchernan, grtandi y 
chikito, incluyendo algun 
cu e conoce apenas algun 
luna? 


“Tremendo catcher y tre- 
mendo game caller,” pitcher 
di Braves, Reynaldo Lopez a 
bisa di Tromp, un Arubiano 
kende a catch dos di su tres 
starts den e prome temporada 
di Lopez como un Brave y su 
prome como starter desde 
2021, cual a surpasa tur ex- 
pectativa rasonable pa e pelo- 
gero cu 0.50 ERA. 
“Mi Dios, mi ta namora di e 
mucha aki,” segun Eddie Per- 
ez, un ex-defense-first catch- 
er di Braves kende awo ta un 
coach, trahando di cerca cu 
catching coach di Braves, Sal 
Fasano, y e duo veterano di e 
team, Travis d’Arnaud y Sean 
Murphy, y cu Tromp ora e ta 
cu e team na spring training y 
ta sirbi como substituto pa e 
dosnan aki. 
Esey ta loke Tromp a haci 
desde cu Murphy, un All- 
Star 2023, a bay riba e lista di 
lesionado pa dies dia pa un 


lesion cu el a sufri durante e 
di dos wega di e temporada. 
Murphy 
ainda 
probable- 
mente falta dos of tres siman 
mas prome cu e bolbe. 
A yama Tromp back for di 
Triple A y rapidamente a 
yega Philadelphia despues 
cu Murphy a keda lesiona. E 
siguiente dia, Tromp a catch e 
debut di veterano Chris Sale 
cu e Braves, un outing im- 
presionante di 5 inning den 
cual Sale a resolve algun jam 
y a limita e Phillies na cinco 
hit, dos careda y dos cana cu 
siete strikeout. 
Despues, Sale a duna elogio 
no solicita pa Tromp, kende 
el a conoce na spring train- 
ing pero a tira na dje apenas 
pa un par di inning den un 
wega di Grapefruit League. 
Sale ta seis aña mas grandi cu 
Tromp, 29, 10 inch mas largo 
cu e catcher, y tin como 12 
aña mas di servicio den MLB. 
A pesar di e diferencianan aki 
y e falta di experiencia relativo 
di Tromp, ata Tromp tabata 
na Philadelphia, guiando un 
di e miho pitchernan di ul- 
timo decada door di e prome 
wega di Sale cu un team 
nobo y den un liga nobo. El 
a yuda Sale concentra riba 
su vaunted slider riba un dia 
unda inicialmente e pitch no 
tabata sinti bon. “Mi a lansa 
e prome par den e bullpen, 
y mi tabata sorto di halando 
e,” Sale a bisa. “Y despues mi 
a djis manera haya mi direc- 


cion un tiki miho. Esey tur 
danki na Trompy. El a mir’e 
manera evoluciona door di 
e wega y a mira e swing y e 
comando cu mi tabatin cune. 
El a lidera mi door di e wega 
ey… pues mi ta realmente 
comodo cune tras di e plato, 
y ta un placer pa por tira p’e.” 
Esey a bay asina bon cu a 
asigna Tromp como e proxi- 
mo start pa Sale, ora el a lim- 
ita e Arizona Diamondbacks 
na cuatro hit y dos careda sin 
cana den 5 inning. 
Tromp tambe a catch e de- 
but di Lopez cu e Braves, un 
outing fuerte di seis inning 
den condicionnan di friu, cu 
awasero, na Chicago contra e 
team anterior di e pitcher, e 
White Sox. El a tene nan na 
cuatro hit, un careda y dos 
cana. 
Ora Tromp a catch su di tres 
start dos siman despues na 
Houston, Lopez a limita un 
lineup dificil di Astros na cu- 
atro hit sin anotacion cu un 
cana y shete strikeout. 
“Realmente mi mester elo- 
gia tur e trabao cu e ta pone 
aden,” Lopez a bisa. “Prome 
cu e wega, e t’ey scouting, 
analisando e starter y at-bats 
cu e tabatin contra e lineup 
ey anteriormente. E ta bin 
cu un bon plan pa e wega. 
Y no djis e cosnan ey pero e 
manera con e ta comunica. 
Su comunicacion cu nos y 
djis e manera cu nos ta traha 
hunto. Manera mi a bisa, e ta 


un tremendo catcher y un tr- 
meendo game caller.” 
Despues di e comentari- 
onan aki di Lopez, a puntra 
Tromp con e ta sinti di haya 
Sale y Lopez dun’e elogio pa 
su game calling, preparacion 
y comunicacion. “Pa ta ho- 
nesto, e ta sinti bon,” Tromp 
a bisa. “Ta hopi trabao cu nos 
ta haci prome cu e wega cu e 
catcher y e coachnan - Sal y 
Eddie, y Travy y Sean - djis 
bay riba e pitchernan e dia ey. 
Y djis sali y diberti. Ta p’esey 
mi ta aki; Mi ta bay purba 
di yuda e team gana tur dia. 
Awo e ta pa duna Travy un dia 
(liber) y bin y purba yuda e 
team gana.” 
Snitker a bisa cu e tin plan 
pa tene Tromp catching un 
biaha cada tres wega mien- 
tras Murphy ta riba lista di 
lesionado, pa limita desgaste 
di d’Arnaud, kende a hit tres 
homer incluyendo un grand 
slam den e victoria di aper- 
tura di temporada diabierna 
contra e Texas Rangers. 


E Braves ta kere cu nan tin e 
miho grupo di catching den 
baseball, y e cultura cu nan 
a desaroya bao Fasano y co- 
municacion cu pitchernan ta 
un parti mayor di nan exito. 
Tromp a fit facilmente den e 
mix aki den su cuatro aña cu 
e organisacion, atendiendo e 
reunionnan diario di e catch- 
ernan na spring training y ora 
e ta cu e team durante e tem- 
porada. 
Tromp a bisa cu traha cu Fa- 
sano, Perez y e catchernan 
veterano ta “manera scol 
avansa.” 
“MI ta bisa hende tur ora, 
esey ta mi parti faborito di 
dia, ora nos por pasa tempo 
den e reunionnan y nos ta djis 
repasa cos y diberti,” Tromp a 
bisa. “E ta calma e nervionan. 
Y pa mi, mi ta kere nos tin e 
miho grupo di catching den e 
liga. Mi ta stima e guynan ey, 
y nan ta pone mi lo mas pre- 
para cu mi por ta pa e wega, y 
mi ta kere esey a traduci.” 


Ten Hag ta yama reaccion na e victoria di Man United den seminal di 
FA Cup ‘un desgracia’ 


(AP) — Despues di cana 
cu dificultad den e final 
di FA Cup, manager di 
Manchester United, Erik 
ten Hag tabatin palabra 
fuerte ayera diamars. Su 
team a ricibi critica rotun- 
do pa perde un bentaha 
3-0 contra Conventry dia- 
domingo y tin mester di 
bay den penalty pa avansa 
na e final. 


Ten Hag mes a admiti cu 
United tabatin suerte ora 
cu Conventry a mira un gol 
ganador den tempo extra 
descarta door di VAR pa un 
offside marginal. Pero cu 
incertidumbre rond di su 
futuro despues di un tempo- 
rada decepcionante, el a dirigi 
palabra contra su criticonan 
despues di lidera United na 
finalnan consecutivo den FA 
Cup. 


“E reaccion di boso (medio- 
nan) tabata bergonsoso,” el a 
bisa un conferencia di prensa 
prome cu e wega diaranson di 
Premier League contra Shef- 
field United. “Futbol top ta 
bay pa resultado y nos a logra 
yega e final y nos merece. 


[Dos final di FA Cup] den 
dos aña - e ta magnifico. Pa 
mi como manager, cuatro fi- 
nal di cup den cuatro aña. E 
comentarionan ta un desgra- 
cia.” 


United ta bay enfrenta Man- 


chester City den un ripiticion 
di e final di aña pasa dia 25 di 
mei. 


Ten Hag a gana e Cup Hulan- 
des cu Ajax na 2019 y 2021, 
y tabata finalista na 2022. E 
tambe a gana tres titulo di 
liga Hulandes como coach di 
Ajax. Bao Ten Hag, Ajax a al- 
cansa e semifinal di e Cham- 
pions League na 2019. 


Ta e record aki cu a convence 
United cu e tabata e candi- 
dato corecto pa bolter e for- 
tuna di e club despues di añas 
di caida desde cu ex-manager 
Alex Ferguson a retira na 
2013. 


Ten Hag a gana e Cup di Liga 
Ingles den su prome tem- 
porada cu United aña pasa 
y a clasifica pa e Champions 
League. Pero el a haya difi- 


cultad pa construi riba e exito 
trempan ey den e termino 
aki. Su team actualmente ta 
na di shete lugar den clasifi- 
cacion y ta mustra cla pa keda 
afo di Champions League, 
tras di Aston Villa na di cu- 
atro lugar pa 16 punto cu dos 
wega hunga. 


Co-doño nobo, Jim Ratcliffe 
ta supervisando cambionan 
amplio na e club y specula- 
cion ta andando riba posi- 
cion di Ten Hag. Un director 
nobo, Jason Wilcox a keda 
contrata siman pasa mientras 
Ratcliffe ta purba di trans- 
forma operacion di futbol 
di United. Ex-ehecutivo di 
Manchester City, Omar Ber- 
rada a keda contrata como 
CEO y tambe tin mira riba 
director deportivo di New- 
castle, Dan Ashworth. 


servicio/sorteo A19 

Resultado Sorteo 
April 23 


Cadena Alexander Lottery ta presenta resultado di weganan di suerte 


merdia 




9254 
6855 


X2 


495 


Sorteo # 4247 


Sorteo # 2303 


5564 


4806 


Sorteo # 4247 


X2 


3208 


Sorteo # 4247 


Sorteo # 1121 


Aquario 


3985 


X2 


Letter 


0 
0 
0 


0 


0 
4 


162 


08 


0 
0 
3 


63 
75 





9648 


X5 


Proximo Jackpot 


82.000,- 


Sorteo # 6453 


Sorteo # 


x afl 8,00 


x Match 4 


Mega Ball 


04-05-10-18 


Proximo Jackpot 


390.000,- 


x match 4 


Sorteo # 1656 


3948 


Sorteo # 6029 


Sorteo # 959 


x afl. 500,00 


x afl.15,00 
x afl 50.00 


Capricornio 


X2 


292 


x Jackpot 


Sorteo # 8226 
Sorteo # 


Sorteo # 1975 


2734 


5506 


Sorteo # 7270 


x Jackpot 


x Match 4 
x afl. 12,00 


X2 


Joker 


7705 
230.000,- 


x Jackpot 
x Match 4+ 


Proximo Jackpot 


16-23-25-27-30 


8984 


Afl. 500.000,- 


anochi 


diario 
Korsou 
super4 
flamingo 


8758 
1551 
0037 
1060 
9636 
3956 
super5 
9408 
3326 
0148 
84978 
7368 


Inscripcion pa e estudio pa Maestro di Enseñansa Primario di IPA ta 
cera dia 1 di mei 
Ata bo ultimo oportunidad pa inscribi pa aña academico 2024-2025! 


Bo kier aporta na e forma- 
cion di nos muchanan? Bo 
ta un persona cu por carga 
responsabilidad y traha 
independientemente 
of 
den ekipo? Bo ta curioso 
y creativo? Si e contes- 
tanan ta si, e ora e estudio 
pa maestro di Enseñansa 
Primario, cu IPA ta of- 
rece, ta e estudio ideal pa 
bo. E estudio pa Maestro 
di Enseñansa Primario ta 
forma maestro cu ta cuali- 
fica pa duna les na mucha 
di kleuter y of basisschool. 


Informacion di e estudio pa 
Maestro di Enseñansa Prima- 
rio 
Tur informacion di estudio 


pa Maestro di Enseñansa Pri- 
mario ta riba website di IPA. 
Subi www.ipaaruba.com y 
click riba opleidingen sigui 
pa Leraar Primair Onderwijs. 
Aki lo bo haya informacion 
di entre otro contenido di 
e estudio, kico bo por haci 
despues di e estudio, gasto y 
procedura di inscripcion. 


Inscripcion 


Bo ta sinti bo yama pa haci e 
estudio aki y ta desea di in- 
scribi? Inscripcion ta tuma 
luga online. 


Bishita www.ipaaruba.com, 
bay na aanmelden y scoge pa 
beroepstest Primair Onder- 


wijs y sigui 


e instruccion. Pa por inscri- 
bi mester cumpli cu e pago 
di AWG 80,- y pone como 
anexo un copia 


di e comprobante di pago 
den e formulario digital di 
inscripcion. Tene na cuenta 
cu e 


comprobante mester tin bo 
nomber riba dje, p’asina nos 
sa na ken e pago ta pertenece. 
Na final 


bo lo ricibi confirmacion di 
bo inscripcion. Solamente 
studiante den examenklas of 
graduado di 


havo, vwo of mbo nivel 4 por 
inscribi pa e estudio pa Mae- 
stro di Enseñansa Primario. 


E ultimo dia pa inscribi pa e 
estudio aki ta 1 di mei 2024. 
Despues di e fecha aki no 
por inscribi mas pa aña aca- 
demico 2024-2025 pa motibo 
cu e beroepstest (testnan di 
admision) lo tuma luga dia 1 
di juni, 4 di juni y 8 di juni 


2024. Ta consehabel pa in- 
scribi mas pronto cu ta po- 
sibel p’asina bo tin suficiente 
tempo pa prepara y termina e 
beroepstest cu exito! 


Pa keda altanto di e ultimo 
desaroyonan di IPA bishita 
www.ipaaruba.com y sigui 
nos riba e pagina di Facebook 
Instituto Pedagogico Aru- 
bano. 


Pastoral Hubenil Aruba cu 
Caminda di Luz Hubenil na 
misa di Dakota 


Tur luna, Pastoral Hube- 
nil Aruba (PHA) ta or- 
ganisa un evento pa su 
miembronan y hubentud 
en general. Pa luna di 
april, e actividad ta diabi- 
erna 26 di april proximo y 
PHA lo tene un Caminda 
di Luz Hubenil den misa 
di Birgen di Fatima na 
Dakota. Durante e Ca- 
minda di Luz of Via Lucis, 
nos ta recorda e aparicion 
y momentonan cu a pasa 
despues di resureccion di 
Hesus. 


Si nos a compaña Cristo 
Hesus den su Caminda di 
Cruz pa salba nos, awor nos 
mester sigui compañ’E den 
su Caminda di Luz, den su 
glorificacion, den su mani- 
festacionnan mas importante 
entre su Resureccion y binida 


di Spirito Santo, pa yuda nos 
crece den djE. E ta e Luz, cu 
a bini den mundo y ta ilu- 
mina tur esnan cu ta biba 
den e mundo aki y esnan cu a 
acept’E. El a duna nan e pod- 
er di bira yiunan di luz. Asina 
tur esnan cu ta kere den djE, 
no keda den scuridad. 
E CAMINDA DI LUZ ta un 
reflexion riba Cristo Hesus 
su Resureccion! 


E programa di diabierna 
venidero na parokia di Da- 
kota, ta manera ta sigui: 
Caminda di Luz 
: 
6:30 – 7:00 pm 
Santa misa 
: 
7:00 – 8:00 pm 
Pa socialisa 
: 
8:00 – 10:00 pm 


Potret saca for di e Facebook 
di Misa Birgen di Fatima. 


SERVICIO/gEnERal 
a20 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
Aloe 
Tel. 584 4606 


SERVICIO 
CHAPI Y VERF 
Handy Man 
nos ta haci tur sorto di chapi y 
verf cas, edificio, school. 
nos ta tira sushi afo. 
Cel. 561 1397 

TIN MESTER 
sCM shirley Construction & 
Maintenance 
mester di 2 metsla y 2 ayudante 
di carpinteria cu experiencia y 
cu permiso 
Cel. 568 8105 


________________________________217752 


Un ostrich stima na zoo di Kansas a fayece 
despues di guli e yabi di empleado 


AP) - Un ostrich stima na 
Topeka Zoo & Conserva- 
tion Center na Kansas a 
fayece despues di guli e 
yabi di un empleado. 


E zoologico a anuncia den 
un publicacion riba rednan 
social diabierna tocante e os- 
trich di 5 aña yama Karen, 
ken a rek pafo di su area y 
a gara e empleado su yabi y 
guli esaki. Empleadonan a 
consulta cu expertonan al- 
rededor di Merca pa “haci 
esfuersonan tanto cirurgico 
como no cirurgico pa mini- 
malisa e impacto di e yabi, 
desafortunadamente, e es- 
fuersonan aki no tabata exi- 
toso,” e Zoo a bisa. 


A pone Karen drumi dia- 
huebs y a “fayece den man di 
e empleadonan,” Topeka Zoo 
su director Interino Fawn 
Moser bisa den un email. 


“Nos ta sumamente afecta pa 
e perdida di Karen,” Moser 
a bisa den un declaracion. 
“E no tabata solamente un 
bestia; e tabata un miembro 
stima di nos comunidad. 
Nos pensamentonan ta cu 
nos ekipo du cuido di bestia, 
ken a forma relacionnan pro- 
fundo cu Karne durante su 
tempo cu nos.” 


E ostrich stima tin desde 
maart di ana 2023 den e zoo. 
E tabata conoci pa su amor 
na hunga den awa y “mas 
cu tur cos, pa ta nos ‘danc- 
ing queen!’” e zoologico a 
comenta. 


Tambe a informa cu e 
zoologico a cuminsa un in- 
vestigacion y lo “tuma e ac- 
cion necesario pa cu e em- 
pleado concerni.” E zoologi- 
co tambe a bisa cu nan lo re- 
visa y mehora e protocolnan 


di seguridad pa e bestianan. 


Topeka Zoo & Conservation 
Center tin mas di 300 bes- 
tia den exhibicion segun su 
website. 


Tur e bishitantenan cu tabata 
frecuenta e zoologico segura- 
mente lo sinti e falta di Karen, 
ken tabata stima un miembro 
stima di e famia tanto pa e 
empleadonan como tur e cli- 
entenan cu tabata bishita e 
zoologico. 


Pronostico di tempo 


Tempo: 
Awe tardi y awe nochi: par- 
cialmente nubla y general- 
mente seco 
Den marduga y mañan: par- 
cialmente nubla cu un awa- 
sero breve 


Temperatura maximo 33 gra- 
do celsius 
Temperatura minimo 27 gra- 
do celsius 
Indice di calor (heat index) 
den y rond di oranan di mer- 
dia: 34 pa 39 grado celsius 
UV index: 12 


Bahada di solo : 6:53 pm 
Subida di solo : 6:23 am 


Biento: 
Modera for di direccion oost; 
Forsa 3 te 4 (12 te 30 km/ora, 
7 te 16 nudo). 
Durante di dia basta fuerte 
te posiblemente fuerte den 
rafaga; 
Forsa 5 te 6 (31 te 50 km/ora, 
17 te 27 nudo) 


Situacion general di tempo 
pa proximo 24 ora: 
Lo no bay tin cambionan 
grandi den e tipo di clima cu 
tin actualmente. Sinembargo, 
un disturbio den nivelnan 
mas abou lo move den re- 


gion local bay west y lo trece 
un poco di humedad. Prin- 
cipalmente den oranan di 
marduga y mainta trempan 
por spera un awasero local y 
breve. Di otro un banda, stof 
fini di Sahara den concen- 
tracion varia lo stroba e visi- 
bilidad un poco y produci un 
aire di calidad abou durante 
proximo dianan. Personanan 
cu tin alergia of sensibilidad- 
nan respiratorio mester tene 
esaki na cuenta. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil, 
entre 1 pa 2 pia. 
Na partinan oost te noord- 
west di costa: Modera cu ola- 
nan alrededor di 3 pa 4 pia. 

Cu imenso tristesa na nos curazon nos ta 
anuncia e fayecimiento di 
nos querido tata, suegro y welo 


Bernardus (Ben) Maria Cramer 
Sinkel, 28 June 1934 – Aruba, 18 April 
2024 
Viuda di Annemarie Cramer – 
Heersche 


Yvette 
Bas y Cliodhna 
Bruno 
Hugo y Alie 
Kristiaan 
Isabella 
Armand y Geraldine 
Danique 
Marcel y Margie 
Matthew 
Maximus 
Maggie 
Raoul † 
Agnes 
Elise 
Milou 
Stan † 
Lars 
Brownie† 
Demas ex-coleganan di Elmar N.V. 


Acto di despedida lo tuma lugar 
Diahuebs, 25 di April 2024 na Misa di 
Tanki Leendert di 2:00pm pa 4:00pm. 


Acto di cremation ta tuma lugar den 
seno di famia. 


Ben lo a desea un donation na Aruba 
Animal Shelter of Fundation Stimami 
Sterilisami enbes di flor. 


Correspondentieadres: 
Paraguana 14 
Tibertus_6@hotmail.com 


Mi no a muri, mi a dijes bai boso dilanti. 


No cordami cu tristeza sino cu alegria. Mi lo ta e silencio cu nos 
a comparti mescos cu mi lo ta e brisa cu boso ta sinti. Y esey lo 
ta mi sunchi riba boso cara. Aunke mi curpa lo no tey mas, pero 
recuerdo nan dimi semper lo keda 
Cu hopi dolor na nos curazon pero conforme cu Dios su 
boluntad nos ta participa fallecimento di nos mama, wela, ruman, 
cuña, tanta, prima y amiga stima 


Catherine Monica Morel Martin 
mihor conoci como “Catrien” 
* 15-03-1949 - †19-04-2024 


Na nomber di su: 
Casa den feliz memoria: 
† Francisco “Dato” Morel 


Yiunan: 
Jacqueline “Jacky” Morel 
Francisco 
“Papito” 
Morel y Anaika Silva 


Nietanan stima: 
Chantal Morel 
Sari-Lane Morel 


Mama di su nietanan: 
Anouschka Rasmijn 


Rumannan: 
†Victor Martin y famia 
na Hulanda 
Joseph Martin y famia 
na Inglatera 
Donna Romano y famia 
na Italia 
†Clothilda Baptiste y 
famia 
†Marygold 
Beddo 
y 
famia 
†Brittania 
Beddo 
y 
famia 


Swa y Cuñanan: 
†Alfredo y †Lydia Lambertus- 
Matos y famia 
†Marina y †Francisco 
Angela-Morel y famia 
†Theresita 
y 
†Hoze 
Quant-Morel y famia 
†Rosarita y † Edison 
Wiersma-Morel y famia 
†Hose Secondino Morel 
Francisca y †Jack Hatt- 
Morel y yiu 
†Anna 
y 
†Hendrik 
Calmes-Morel y famia 
Mario Morel y famia 
†Filomena 
Morel 
y 
Edwin Tromp 
Anna y Ronny Cornelie- 
Morel 
†Rafael Morel 
Su bon bisiña y amigo(a)nan di cas: Iraima Croes y famia, Danilo 
Croes y famia, Marieta Willems, Joanne Werleman, Sharine 
Geerman, Toko Winklaar, Gwen Osepa-Hewitt, Benchi Pik 


Sobrino y sobrinanan, primo y primanan, comer y compernan, ihanan, 
su bisiñanan, su ex-coleganan y amiganan di Kan y Little Switzerland 
y demas famianan: Morel, Martin, Rodgers, Romano, Lambertus, 
Quant, Angela, Wiersma, Hatt, Calmes, Tromp, Cornelie, Rasmijn, 
Nicolas, Beddo, Croes, Winklaar Trujillo, Geerman, del Rosario, 
Stein, Willems, Ridderstap, Doulabi, Vrolijk, Alders. 


E acto di entiero lo tuma lugar diaranson dia 24 april 2024 na Misa 
Birgen di Fatima na Dakota. Nos defunto Catrien lo ta reposa na 
Misa for di 2or pa 4or pm. Despues ta hiba nos defunto stima na su 
ultimo lugar di sosiego na Santana de Vries Santa Cruz. 


Nos ta pidi nos disculpa si den nos tristesa nos por a lubida algun 
persona of famia. 


Despues di entiero no lo ricibi bishita di condolencia na cas. 


Mi no a bisa ayo paso mi no a muri, pa semper lo mi tey 
presente den boso curazon No laga tristeza domina boso. 
Keda uni un cu otro pa mi alma, esey lo ta un alegria. 
Recordami cu hopi amor. 


Cu imenso dolor den nos curason nos 
ta participa fayecimento di nos Mama, 
Wela, Bisawela, Tatarawela. 


Antonilia Lampe Laclé 
Mihor conoci como Manila of Sonilda 
*02-09-1934 - † 20-04-2024 


Acto di entiero lo wordo anuncia despues 


“Señor ta mi wardador, mi’n tin falta di 
nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Felix Enrique Willems 
*15-07-1935 – †21-04-2024 


Acto di entiero lo wordo anuncia 
despues. 

“Jehova ta bon, e ta un forti den tempo di angustia. 
E ta corda riba esnan cu ta busca refugio serca dje.” 
Nahuma 1:7 


Cu profunfo tristeza na nos curazon nos 
ta anuncia 
fayecimento di nos mama stima: 


Jolanda Silvania de Cuba-Tromp 
Mihor conoci como: “Jol”, “Mama”, 
“Mama Jola” 
*17-11-1960 - †22-04-2024 


Acto di entiero lo wordo anuncia despues. 


Ta extende e fecha pa entrega di Registro di Personal 2023 y Necesidad 
pa trahador (Manpower Planning) 2024 


Departamento di Labor y 
Investigacion ta participa 
pa medio di e comunicado 
di prensa aki cu a extende 
e fecha di entrega di e 
Registro di Personal 2023 
y 
Manpower 
planning 
2024 pa tur empresa na 
Aruba. E fecha nobo ta 
bira diamars 30 april 2024. 


Tambe 
kier 
recorda 
companianan 
cu 
no 
ta 
cumpli cu entrega di e 
Registro di Personal den e 
periodo 
menciona 
como 
tambe esnan cu no a entrega 
esaki e aña anterior ta den 
incumplimento cu articulo 
30 di e Ordenansa Laboral 
2013. DAO lo bay over pa 
tuma accion contra esakinan. 
E compania lo por ricibi un 
sancion administrativo di 
Awg 5.000,- pa no cumpli 
cu e obligacion di entrega di 
e Registro di Personal. Tene 
bon na cuenta cu den caso 
cu un Registro di Personal 
no ta corectamente yena, ta 


considera esaki tambe un 
incumplimento di parti di e 
compañia. 
E Ordenansa Laboral 2013 
(Arbeidsverordening 
2013, 
AB 2013 no. 14) ta vigente 
desde 1 di april 2013. A 
base di articulo 28 y articulo 
30 di e Ordenansa Laboral 
2013 tur compania ta obliga 
di ta den pertenencia di un 
Lista Laboral (Arbeidslijst) 
y un Registro di Personal 
(Personeelsregister). 
E 
implementacion di articulo 
28 y articulo 30 di e 
Ordenansa Laboral 2013 ta 
regla den e Decreto Nacional 
Registronan di Ordenansa 
Laboral 2013. E modelo di 
e Lista Laboral y Registro 
di Personal ta regla den e 
Decreto Nacional menciona 
anterior y ta obliga e dunador 
di trabou pa entrega e 
Registro 
di 
Personal 
na 
Director di Departamento 
di Labor & Investigacion 
(DAO). 


Den e formulario di e 
Registro di Personal 2023 
(model 1A) ta indica e 
cantidad di personal registra 
den 2023. Den e formulario 
(consistiendo di dos parti) di 
e Manpower Planning 2024 
ta identifica e necesidad pa 
personal den 2024 (Modelo 
1B) y e necesidad di personal 
pa cada proyecto specifico den 
2024 (Modelo 1C), manera ta 
indica den Modelo 1B. 


Desde aña pasa DAO a 
introduci un metodo nobo di 
entrega di e documentonan 
aki cerca DAO. E metodo 
nobo 
aki 
ta 
encera 
cu 
companianan, pa medio di 
un portal cu su mesun login, 
haya acceso na LABORA e 
database di DAO unda cu por 
entrega/suministra e dato di 
e Registro di Personal y di e 
Manpower Planning. Aki e 
compania por haya acceso 
na nan dato na cualkier 
momento. Si bo ta desea pa 
participa den e metodo nobo 
aki por manda un e-mail pa 
Sr. Simon Brete (simon. 
brete@aruba.gov.aw). 
Registro di Personal 2023 y 
Manpower Planning 2024 
E unico forma cu por entrega 
e Registro di Personal ta den 
e forma digital. Desde 8 di 
februari 2024 por download 
e formulario digital (cual ta 
consisti di 2 Excel-file) for 
di website www.daoaruba. 
com of www.gobierno.aw 


(Excelsheet template: DAO 
Personeelsregister 
2023 
y 
DAO 
Personeelsbehoefte 
2024), of por haci un peticion 
via e-mail na aanvraagpr@ 
gmail.com y DAO lo mail 
bo e dos Excelsheet. Nos 
ta pidi pa lesa e splicacion 
atentamente momento cu 
ta bay yena e Excelsheet. 
Tambe ta haci un peticion 
pa momento cu ta yena 
e informacion pa verifica 
cuidadosamente e detaye di 
e empleo pa asina sigura cu 
esaki ta coresponde cu bo 
administracion y e payslip. 


Unda y con por entrega e 
Registro di Personal 2023 y 
Manpower Planning 2024 
DAO ta haci un peticion 
pa hinca e datonan den 
e 
formulario 
digital, 
segun 
e 
modelo 
stipula 
pa ley, y pa manda nos 
esaki 
na 
e-mailadres 
arbeidsmarktaruba@gmail. 
com . 
Den caso cu bo compania 
tin un of mas sucursal, 
DAO ta haci un peticion pa 
yena e Registro di Personal 
no solamente pa e oficina 
principal 
(hoofdvestiging) 
(p.e. KvK-nummer 5555.0) 
pero tambe pa cada sucursal 
(p.e. KvK-nummer 5555.1, 
5555.2 etc.). Ta pidi tambe 
pa indica cua trahadonan 
ta rouleer door di pone un 
strea (*) den kolom patras 
di e kolom “No.” riba e 


formulario digital. 


DAO ta informa cu ta 
obligatorio pa yena tur 3 
modelo. Den caso cu no tin 
necesidad pa personal of 
necesidad pa personal pa cada 
proyecto specifico pa 2024, ta 
yena nihil ariba modelo 1B y 
modelo 1C. 


DAO lo manda bo via e-mail 
un comprobante cu a ricibi 
e formulario di Registro di 
Personal 2023-2024. Tene 
cuenta cu e comprobante 
di entrega no ta implica 
aprobacion di e Registro di 
Personal 2023- 2024. DAO 
lo duna durante aña 2024 
aprobacion of desaprobacion 
di e Registro di Personal 
2023-2024. 


Pa companianan cu ta haci 
uzo di un intermediario 
(p.e. 
accountings- 
of 
adviesbureau) 
DAO 
kier 
recorda 
cu 
cumplimento 
di nos leynan laboral ta un 
obligacion di e dunado di 
trabou y no di e intermediario. 
Si tin mas pregunta tocante 
e 
Registro 
di 
Personal 
por tuma contacto cu Sra. 
Louisetty Croes na 523- 
7722 of via email louisetty. 
croes@aruba.gov.aw of cu 
un funcionario di Bureau 
Arbeidsmarktonderzoek 
na 
523-7720. 


Oficina principal di Departamento di 
Impuesto ta cera pa publico awe 


Departamento 
di 
Impuesto ta anuncia cu 
su oficina principal na 
Camacuri lo ta cera pa 
publico 
diaranson, 
dia 
24 di april 2024. Esaki 
ta debi na trabounan di 
mantencion necesario na 
e edificio. Mientrastanto 
Departamento 
di 
Impuesto kier sigura cu 
ta sigui brinda servicio na 
publico sin interupcion. 
Siguientemente ta sigui 
un skema di e servicionan. 


Valido dia 24 di april 2024 
Oficina principal na 
Camacuri: Cera 
Oficina anexo na Camacuri: 
- Servicio di caha pa persona 
60+ (no comerciante) y 
pa e personanan cu ta haya 
onderstand 
- Busca of entrega plachi di 
number 


7:45 - 11:30 | 1:15 - 3:30 
Oficina anexo na Camacuri 
Servicio na cliente: 
- Entrega of busca 
documento 
7:45 - 11:30 | 1:15 - 3:30 
E oficinanan situa na: MFA 
Noord , MFA Paradera, 
MFA Santa Cruz, MFA 
Savaneta y Postkantoor San 
Nicolas pa haci cambio 
riba vehiculo di motor, 


Registra auto of 
Servicio di caha 8:00 - 12:00 
| 1:00 - 3:00 


E servicio na cliente via telefon 
522 7424 ta continua durante 
e orario di custumber: 7:45 - 
11:30 | 1:15 - 3:30. 


Departamento di Impuesto ta 
pidi su contribuyentenan pa 
tuma bon nota di e anuncio 
importante aki pa asina evita 
cualkier inconveniencia. 

8 biyon dollar den pakete di ayudo pa Taiwan lo “aumenta confiansa” 
den region, segun presidente eligi 


(AP)—Un pakete di de- 
fensa di 8 biyon dollar for 
di e House of Representa- 
tives Mericano lo “fortal- 
ece e disuasion contra au- 
toritarismo den e cadena 
di aliado den e West Paci- 
fico,” segun e presidente- 
eligi di Taiwan, Lai Ching- 
te a bisa ayera, referiendo 
na rival clave China 


E fondo tambe lo “yuda sigu- 
ra paz y stabilidad den e Tai- 
wan Strait y tambe aumento 
confiansa den e region,” Lai, 
actualmente e vice-presiden- 
te di Taiwan, a conta repre- 
sentantenan Mericano Lisa 
McClain, y Dan Kildee den 
reunion na e edificio di ofi- 
cina presidencial den e capital 
Taipei. 


Den cara di “expansionismo 


autoritarismo,” Taiwan “ta 
determina pa proteha de- 
mocracia y tambe proteha 
nos pais,” Lai a bisa. Tambe 
conoci como William Lai, e 
ex-investigador medico stu- 
dia na Merca tambe ta dis- 
gusta pa Beijing pa su oposi- 
cion na unificacion politico 
cu e pais continental. Den e 
ultimo eleccionnan, e nacio- 
nalistanan pro-unificacion a 
gana un mayoria chikito den 
e legislatura, pero nan influ- 
encia riba politica den exteri- 
or y otro asuntonan nacional 
ta keda limita. 


E senado lo vota diamars riba 
95 biyon dollar den ayudo pa 
Ucrania, Israel y Taiwan. E 
pakete ta cubri un variedad 
amplio di partinan y servi- 
cionan diseña pa mantene y 
upgrade e deposito militar di 


Taiwan. Separadamente, Tai- 
wan a firma biyones den con- 
tractnan cu Merca pa e fighter 
jetsF-16V, tanki di guera M1 
Abrams y e sistema di raket 
HIMARS, cual Merca tambe 
a suministra pa Ucrania. 


Taiwan tambe ta expandien- 
do su mesun industria di de- 
fensa, construyendo subma- 
rinonan y trainer jets. Otro 
luna e ta plania pa conduci 
su di tres y cuatro corvette 
pa defensa contra e armada 
Chines como parti di un 
strategia di guera asimetrico 
den cual un forsa mas chikito 
ta defende contra su opo- 


nente mas grandi por medio 
di usa tacticonan y artileria no 
convencional. 


Lai, di e Democratic Progres- 
sive Party, a gana e eleccion 
den janauri y lo tuma over aki 
par luna e posicion di presi- 
dente Tsai Ing-Wen, ken Bei- 
jing a busca pa isola durante e 
ultimo ocho añanan. 


China ta determina pa anexa 
e pais, cual e ta considera di 
dje, por medio di usa forsa 
si ta necesario y tin tempo ta 
tenta cu e menasa ey cu in- 
cursionnan diario den awa y 
aire rond di Taiwan. Mientras 


cu Washington y Taipei no 
tin ningun relacion formal en 
deferencia cu Beijing, Mc- 
Clain ta enfatisa e necesidad 
pa henter mundo observa e 
forsa di e relacion. 


“Paz ta nos meta. Pero pa haci 
esey, nos mester tin relacion 
y nos ta balora bo relacion. 
No solamente militarmente, 
pero economicamente,” el 
a bisa. Kildee a bisa cu e ora 
di bishita tabata specialmente 
significante mirando e apro- 
bacion recien di e legislacion 
di fondo “pa provee apoyo 
importante pa sigura seguri- 
dad den e region aki.” 


Miembro nobo di NATO, Finlandia, awo ta un “estado den frente” pa e 
aliansa 


(AP)—Presidente 
Fin- 
landes, Alexander Stubb, 
a bisa ayera cu drenta e 
aliansa di NATO aña pasa 
a transforma e su pais den 
un “estado den frente,” 
mirando cu el a dobel e 
frontera di e bloc militar 
cu Rusia. 


Finlandia, cual a bira e di 31 
miembro di NATO den april 
2023, tin un frontera 1,340 
kilometer largo cu Rusia cu 
ta core mas tanto via boske- 
nan grandi den e parti zuid y 
paisahe escabrosa den e Arc- 
tico Norte. 


Stubb tabata bishitando Sue- 
cia y a papia na un confer- 
encia di prensa conhunto na 
Stockholm ayera cu prome 
minister Sueco, Ulf Kristers- 
son. Pa varios decada, e dos 
pais a acepta e politica di neu- 
tralidad, nengando di tuma 
parti den guera of participa 
den cualkier aliansa militar, 


pero esey a cambia despues 
cu Rusia a invadi Ucrania na 
comienso di 2022. 
“P’esey Suecia y Finlandia no 


ta comparti solamente un his- 
toria comun. Nos ta comparti 
un futuro comun,” Kristers- 
son a bisa na e conferencia di 


prensa. Su pais a bira e di 32 
miembro di NATO na maart. 


Finlandia tabata parti di e Re- 
ino di Suecia—esencialmente 
constituyendo e parti oost di 
e nacion—pa casi 700 aña te 
cu 1809 ora e area como awo 
como Finlandia a ser cedi na 
e Imperio Ruso como resul- 
tado di e gueranan Napoleo- 
nico den Europa. E Grand 
Duchy of Finland a declara 
su independencia for di Ru- 
sia na 1917 entre e revolucion 
Ruso. 


Mas trempan den dia, Stubb, 
ken a ser eligi como e presi- 
dente di e pais Nordico den 
februari, a bisa cu pa drenta 
den NATO “tabata e ultimo 
stop pa adopta e balornan di 
e comunidad di West” pa am- 
bos pais. E dos pais a drenta e 
Union Europeo na 1995. 


“Finlandia y Suecia a hunga 
un rol clave den promovien- 


do paz. E ta zona paradoxico, 
pero esey ta precisamente 
pakico nos kier un ehercito 
fuerte y pakico nos a drenta 
NATO,” Stubb a bisa mien- 
tras el a adresa e parlamento 
Sueco. 


Stubb, ken a papia den Sueco, 
cual e segunda idioma oficial 
na Finlandia, a bisa cu e ta- 
bata “imposible pa exagera 
con importante e tabata pa 
nos tuma e stap aki hunto.” 
Al contrario cu otro paisnan 
Europeo, e presidente di Fin- 
landia ta tene poder ehecuti- 
vo den formulacion di politi- 
ca exterior y seguridad hunto 
cu e gobierno, specialmente 
relacionando na otro paisnan 
pafo di e UE manera Merca, 
Rusia y China. 


Stubb tabata riba su prome 
bishita den exterior pa Sue- 
cia unda el a ser ricibi pa Rey 
Sueco Carl XVI Gustaf y su 
casa Reina Silvia, entre otro. 

Merca: 
Legisladornan di Tennesse ta aproba legislacion permitiendo 
docentenan carga arma 


(AP)—Manifestantenan 
a canta “Sanger riba bo 
mannan” na Republican- 
onan di e House di Tennes- 
see ayera despues cu nan a 
aproba un legislacion cu 
lo permiti algun docente 
y personal carga armanan 
scondi riba tereno di scol, 
y ta prohibi mayornan y 
otro docente pa sa ken ta 
arma. 


E voto di 68-28 den fabor 
di e legislacion a mand’e na 
e gobernador Republicano 
Bill Lee pa consideraicon. Si 
e firma esaki den ley, e lo ta 
e expansion mas grandi riba 
acceso pa arma den e estado 
desde e tirateo mortal aña 
pasa na un scol primario na 
Nashville. 


Miembronan di e publico cu 
ta opone e legislacion a zun- 
dra e legisladornan Republi- 
cano despues di e voto, cual 
a resulta den House Speaker 
Cameron Sexton dunando 
orden pa kita e manifestant- 
enan for di e galeria. Cuatro 
Republicano y Democraat di 
e House a opone e legisla- 
cion, cual e senado estatal a 
aproba previamente. E medi- 
da lo prohibi hende pa revela 
cual empleado ta cargando 
arma, incluyendo e mayor- 
nan di studiante y hasta otro 


docente. Un rector, districto 
escolar y agencia policial lo 
mester acorda pa laga em- 
pleadonan carga arma. 


E propuesta ta presenta como 
un respuesta completamente 
diferente riba e tiroteo di The 
Covenant School cu loke Lee 
a propone aña pasa. E legis- 
ladornan Republicano a re- 
chasa su empuhe pa mantene 
armanan leu for di hende 
considera como un peligro pa 
nan mes y otro. 


Un veto pa Lee no ta probable, 
mirando cu e lo ta un prome 
di su parti y legisladornan lo 
mester solamente un mayoria 
den camara pa por continua 
cu nan legislacion. Republi- 
canonan a rechasa un serie di 
mendamientonan di e banda 


Democratico, 
incluyendo 
rekisito pa permiso di mayor, 
notificacion ora un hende 
ta arma, y e districto escolar 
asumiendo 
responsabilidad 
civil pa cualkier herida, daño 
of morto pa via di un emplea- 
do cargando arma. 


“Mi coleganan Republicano 
ta sigui mantene nos estado 
rehen, ta sigui mantene nos 
estado den sufrimento pa 
haci bon na e donantenan 
den e industria di arma,” rep- 
resentante di estado Demo- 
cratico, Justin Jones, a bisa. 
“E ta moralmente loco.” 


Aproximadamente mita di e 
estadonan na Merca ta per- 
miti den algun forma pa do- 
cente- y otro empleadonan 
carga arma riba tereno di scol, 


segun e Gifford Law Center, 
un grupo di abogacia pa con- 
trol riba arma. E gobernador 
di Iowa a firma un legisla- 
cion siman pasa creando un 
permiso profesional pa em- 
pleadonan di scol cu train- 
ing cargando arma na scol pa 
proteha nan for di responsab- 
ilidad criminal of civil pa uso 
di forsa rasonable. 


Den Tennessee, un persona a 
los tiro indescriminadamente 
den maart 2023 na The Cov- 
enant School—un scol Cris- 
tian den Nashville—y a mata 
tres mucha y tres adulto 
prome cu el a ser tira pa polis. 


A pesar di e campañanan ur- 
giendo pa medidanan di con- 
trol riba arma, legisladornan 


a keda nenga. Nan a rechasa 
propuesta pa control riba 
arma pa e banda Democrativo 
y hasta pa Lee durante sesion- 
nan anual y un sesion special, 
hasta mientras e mayornan di 
e studiantenan di The Cov- 
enant a comparti nan storia di 
e tiroteo y su efectonan du- 
radero. 


Bao di e legislacion aproba 
ayera, un empleado cu kier 
carga arma lo mester tin un 
permiso y autorisacion skirbi 
for di e rector di scol y agen- 
cia policial. Nan tambe lo 
mester un control di histo- 
ria y haya 40 ora di training 
cu pistol. Nan no por carga 
arma na eventonan escolar 
den stadion, gymnasium of 
auditorio. 


Nubianan di santo for di Nort Africa a pinta shelo di Grecia oraño 


(AP)—Shelonan 
riba 
e 
parti zuidoost di Grecia a 
bira oraño ayera mientras 
nubianan di santo pas- 
ando riba e Lama Medit- 
eraneo for di Nort Africa 
a yena Acropolis y otro lu- 
ganan na Atenas. 


Bientonan fuerte a carga e 
santo for di desierto Sahara, 
dunan e atmosfero di e capi- 
tal Griego un filter cora du- 
rante e ultimo oranan di dia. 


A pronostica pa e shelo claria 
awe mientras biento ta cam- 
bia di direccion y ta move e 
santo, cu temperaturanan ba- 
hando. Ayera e temperatura 
diario maximo den partinan 
di e isla di Crete a yega te na 
30 grado celsius, mas cu 20 
grado mas halto cu loke a reg- 
istra na e partinan mas panort 
di Grecia. 


E bientonan fuerte durante e 
ultimo dianan tambe a paga 


inciendonan forestal den e 
parti zuid di e pais. Bomb- 
ero a bisa ayera nochi cu un 
total di 25 inciendo a surgi 
den e pais durante e ultimo 
24 ora. A detene tres hen- 
de riba e isla di Paros riba e 
Lama Egeo riba sospecha di a 
pega un mata na candela ac- 
cidentalmente dialuna, el a 
agrega. No a reporta ningun 
daño significante of hende 
herida, y e candela a ser paga. 
Un otro candela a surgi riba 


Crete cerca di un base naval y 
a ser paga ayera. 


Grecia ta sufri di inciendonan 
forestal devastante, y fecuent- 
emente mortal, tur berano, 
y aña pasa e pais a registra e 
inciendo forestal mas grandi 
den Union Europeo den mas 
cu dos decada. Sekia persis- 
tente combina cu temper- 
aturanan halto den primav- 
era a causa preocupacion di 
un periodo particularmente 
dificil pa bomberonan den e 
proximo lunanan. 


